Παροχές, Αντοχές και Κίνδυνοι | Lykavitos.gr\nΑρχική Opinion Παροχές, Αντοχές και Κίνδυνοι\nΔεν υπάρχει αμφιβολία ότι το κλίμα στην κοινωνία και την οικονομία έχει βελτιωθεί από τότε που ανέλαβε την διακυβέρνηση η Ν.Δ. του Κυριάκου Μητσοτάκη. Δεν υπάρχει, επίσης, αμφιβολία ότι η νέα κυβέρνηση προχωρεί με σταθερά βήματα στο μέτωπο των μεταρρυθμίσεων, αντιμετωπίζοντας υποτονικές αντιδράσεις – που ουσιαστικά δίνονται για την τιμή των όπλων.\nΑναμφίβολα, ομοίως, επικρατεί αισιοδοξία. Δυστυχώς, συχνά υπέρμετρη – δεν δικαιολογείται από τις οικονομικές δομές και τα εθνικά προβλήματα. Επιπλέον, σε ορισμένες περιπτώσεις τίθεται το ερώτημα αν οι πράξεις και αποφάσεις της κυβέρνησης συμβαδίζουν με τις πραγματικές αντοχές της οικονομίας;\nΗ οικονομική πολιτική έχει επικεντρωθεί σε τέσσερις άξονες κυρίως. Πρώτος άξονας το φορολογικό – με στόχο την μείωση του βάρους των φόρων (οπότε και την τόνωση της ζήτησης και την απάλυνση της ανέχειας) και τον περιορισμό της φοροδιαφυγής.\nΔεύτερος άξονας, η αναζωογόνηση της οικοδομής – σε συνδυασμό με τον τουρισμό.\nΤρίτος, η επιτάχυνση της εξυγίανσης του τραπεζικού συστήματος.\nΚαι, τέταρτος, το κλείσιμο πληγών – όπως. π.χ., της ΔΕΗ.\nΑυτή είναι η αισιόδοξη πλευρά των πραγμάτων. Εξάλλου, οι βαθμοί ελευθερίας που είχε η κυβέρνηση ήταν περιορισμένοι – τόσο από αντικειμενικές συνθήκες όσο και από την κοντόφθαλμη προσέγγιση των δανειστών μας –όπως, π.χ., στο θέμα της επιστροφής στην χώρα μας των κερδών που αποκόμισαν οι κεντρικές τράπεζες τους από τα ομόλογα του ελληνικού δημοσίου.\nΗ συγκρατημένα απαισιόδοξη πλευρά είναι, βέβαια, διαφορετική. Και προβληματίζει.\nΤο βασικό πρόβλημα της χώρας εντοπίζεται στην τεράστια δυσκολία – οικονομική, κοινωνική και θεσμική – να αλλάξει το μοντέλο ανάπτυξης που έχει ακολουθήσει μέχρι τώρα. Προς την κατεύθυνση αυτή ελάχιστα έχουν γίνει, αν όχι τίποτα. Η επιδιωκόμενη αύξηση του ρυθμού ανάπτυξης στηρίζεται ουσιαστικά στην άνοδο της ζήτησης και σε επενδύσεις αντικατάστασης παραγωγικού δυναμικού. Επέκταση του παραγωγικού ιστού με σύγχρονα μέσα και σε νέα προϊόντα δεν γίνεται.\nΓι’ αυτό απαιτούνται άμεσες ξένες επενδύσεις. Προς το παρόν τουλάχιστον έχουμε εισροή έμμεσων ξένων επενδύσεων—εξαγορά, δηλαδή, ελληνικών εταιρειών από ξένους. Καλό κι αυτό αλλά δεν αντιμετωπίζει το βασικό πρόβλημα του αναπροσανατολισμού της οικονομίας.\nΕπιπρόσθετα, ακριβώς επειδή δεν έχει αλλάξει (αντίθετα έχει υποβαθμιστεί λόγω της δεκαετούς κρίσης) ο παραγωγικός ιστός, μόλις η ζήτηση αυξηθεί θα παρουσιαστούν προβλήματα στο ισοζύγιο τρεχουσών συναλλαγών και ιδιαίτερα στο εμπορικό ισοζύγιο.\nΚαλά επίσης τα κοινωνικά μερίσματα, αλλά ακόμη και το υπουργείο οικονομικών εκφράζει φόβους σχετικά με την επίτευξη του στόχου του 3,5% στο πρωτογενές πλεόνασμα. Τα δημοσιονομικά είναι πάνω σε τεντωμένο σχοινί και το δίκτυα ασφαλείας δεν είναι άμεσα ορατό. Όσο για τα περίφημα spreads ας μην υπερβάλλουμε: η συγκυρία είναι ευνοϊκή. Μία στραβή και την …κάτσαμε.\nΚινήσεις να αντιμετωπιστούν πληγές όπως η ΔΕΗ, η ΛΑΡΚΟ, η ΕΛΒΟ κοκ. είναι αναγκαίες, ευπρόσδεκτες και ελπίζεται να ολοκληρωθούν. Επιλύονται, όμως, προβλήματα με καθυστέρηση 10-20 ετών και οι συσσωρευμένες ζημιές και αρνητικές εμπειρίες θα πάρουν χρόνο για να γιατρευτούν.\nΟι δύο… ελέφαντες στο δωμάτιο, όμως, είναι το μεταναστευτικό και η Τουρκία. Περιμένουμε πολλά από τους εταίρους και συμμάχους μας, εξάλλου, δεν μπορούμε να κάνουμε κι αλλιώς, αλλά ας κρατάμε μικρό καλάθι. Στο μεταναστευτικό, η Ε.Ε. ενδέχεται να προσφέρει σε πρακτικό και οικονομικό επίπεδο μερική ανακούφιση αλλά μέχρις εκεί. Το πρόβλημα πρέπει να το λύσουμε μόνοι μας και οι όποιες λύσεις θα δοκιμάσουν την αντοχή της κοινωνίας και θα προσφέρουν εύκολο πολιτικό θήραμα.\nΩς προς την Τουρκία οφείλουμε καταρχάς να λάβουμε υπόψη μας την Τουρκική υπεροπλία, γεγονός που μας υποχρεώνει (αν προλάβουμε) να αφιερώσουμε πόρους σε νέα εξοπλιστικά προγράμματα και στον εκσυγχρονισμό των Ε.Δ. – με όποιες δημοσιονομικές επιπτώσεις.\nΕίναι, επίσης, καιρός να συνειδητοποιήσουμε ότι, πρώτον, ο Ερντογάν εννοεί τα όσα λέει και, δεύτερον, ανακοινώσεις και διπλωματικές πιέσεις δεν θα τον κάμψουν. Η Τουρκία δεν πρόκειται ποτέ να δεχτεί δική μας ΑΟΖ με βάση το Καστελόριζο και τον αποκλεισμό της από την Ανατολική Μεσόγειο. Και θα μας προκαλεί διαρκώς με πράξεις. Ο Τούρκος πρόεδρος είναι σκληρός στρατηγικός παίκτης και κανένας δεν θέλει ανοιχτή έχθρα μαζί του. Η χώρα μας, λοιπόν, θα έχει στήριξη στα λόγια. Πιο πέρα δεν θα έχει τίποτα.\nΚαταλήγοντας: απαιτείται συγκρατημένη αισιοδοξία – οπότε και συγκρατημένη απαισιοδοξία. Διαφορετικά κινδυνεύουμε να καούμε στην πυρά της ματαιοδοξίας μας.\nΠροηγούμενο άρθροΥΠΕΞ: Στα χέρια της Αθήνας το Μνημόνιο μεταξύ Τουρκίας-Λιβύης (έγγραφα, χάρτες)\nΕπόμενο άρθροΦωτιά σε ξενοδοχείο στη Συγγρού: Τρεις νοσηλεύονται με αναπνευστικά προβλήματα


eKorinthos • «Μαϊμού» οι 200.000 νέες θέσεις εργασίας το α' πεντάμηνο του 2016\nΑρχική Οικονομία «Μαϊμού» οι 200.000 νέες θέσεις εργασίας το α’ πεντάμηνο του 2016\nΆλλα δείχνει το σύστημα «Εργάνη» και άλλα αποκαλύπτουν τα στοιχεία του ΟΑΕΔ – Η αναπληρώτρια υπουργός Εργασίας «ξέχασε» να αναφέρει ότι περισσότερες από τις μισές νέες θέσεις είναι πεντάμηνα στους δήμους και μερική ή άλλης μορφής απασχόληση\nΜία ημέρα μετά την ανακοίνωση των στοιχείων του συστήματος «Εργάνη», που έδειχνε αύξηση των θέσεων εργασίας κατά 200.000 το πρώτο πεντάμηνο του 2016, έρχονται στο φως τα στοιχεία εγγεγραμμένων ανέργων του ΟΑΕΔ, που δείχνουν αύξηση του αριθμού τους, κατά 3.628 άτομα τον Μάιο του 2016, σε σχέση με ένα χρόνο νωρίτερα. Για τον ίδιο μήνα, η «Εργάνη» δίνει θετικό ισοζύγιο, απλώς λιγότερο θετικό σε σύγκριση με τον Μάιο του 2015.\nΕδώ κάποιο… λάκκο έχει η φάβα. Ή κάποιος φορέας είναι αναξιόπιστος ή «μετριούνται» διαφορετικά στοιχεία που καταλήγουν σε αντίθετα συμπεράσματα, ώστε να μπερδεύεται σκόπιμα ο πολίτης.\nΠιο συγκεκριμένα, τον φετινό Μάιο, οι εγγεγραμμένοι άνεργοι του ΟΑΕΔ έφτασαν τους 939.562, όταν ήταν 935.934 πριν από 12 μήνες. Ωστόσο, κάμψη της ανεργίας κατά 53.084 άτομα εμφανίζεται τον Μάιο σε σύγκριση με τον Απρίλιο, λόγω της έναρξης της τουριστικής περιόδου.\nΑντίθετα, σύμφωνα με την «Εργάνη», προκύπτει μειωμένη επίδοση κατά 9.555 λιγότερων θέσεων εργασίας για τον Μάιο του 2016 (θετικό ισοζύγιο 76.591 θέσεων εργασίας) έναντι θετικού ισοζυγίου (86.146) τον Μάιο του 2015.\nΗ αναπληρώτρια υπουργός, κυρία Ράνια Αντωνοπούλου, που κατηγόρησε τον πρώην υπουργό Γιάννη Βρούτση ότι παραποιεί τα στοιχεία, υποστηρίζει ότι το ισοζύγιο των ροών μισθωτής απασχόλησης όχι απλώς είναι θετικό, αλλά αποτελεί την υψηλότερη επίδοση πρώτου πενταμήνου έτους από το 2001 μέχρι σήμερα.\nΗ κυρία Αντωνοπούλου δεν απέκρυψε, αλλά δεν επισήμανε κιόλας ότι πάνω από τις μισές νέες θέσεις εργασίας (50,46%) είναι θέσεις μερικής ή άλλης μορφής άτυπης απασχόλησης. Ειδικότερα στο πεντάμηνο του έτους το 49,64% των προσλήψεων ήταν για θέσεις πλήρους απασχόλησης, το 36,51% μερικής και το 13,8% εκ περιτροπής. Δηλαδή, από τις 824.017 προσλήψεις οι 409.060 αφορούσαν πλήρη απασχόληση, ενώ οι 300.874 μερική και οι υπόλοιπες εκ περιτροπής απασχόληση.\nΟι ελαστικές μορφές απασχόλησης που έχουν κατακλύσει την αγορά προωθούν φθηνούς εργαζόμενους, οι οποίοι εισπράττουν αμοιβή χαμηλότερη του κατώτατου μισθού, συχνά δουλεύουν ανασφάλιστοι και δηλώνονται ως μερικώς απασχολούμενοι, ακόμα και αν δουλεύουν δέκα ώρες την ημέρα.\nΣτο ίδιο μήκος κύματος κινούνται και οι θέσεις κοινωφελούς εργασίας στους δήμους, που παρέχει η κυβέρνηση στους πολύ αδύναμους και μακροχρόνια άνεργους. Μόνο για τον Ιούνιο 2016, ανακοινώθηκαν 728 τροποποιημένες θέσεις σε δήμους, οι οποίες θα καλυφθούν σταδιακά.\nΠέρυσι προσελήφθησαν περίπου 50.000 άνεργοι με καθαρή αμοιβή 495,25 ευρώ και πεντάμηνη απασχόληση. Φέτος, έχει ανακοινωθεί η πρόσληψη 19.000 ατόμων με οκτάμηνη απασχόληση, ενώ άλλοι 2.500 προορίζονται για τα hot spot.\nΠαράλληλα, ο ΟΑΕΔ προωθεί προγράμματα για 23.000 νέους που, το διάστημα κατά το οποίο καταρτίζονται, «εξαφανίζονται» από τα μητρώα του ΟΑΕΔ.\nΠροφανώς, δεν υπάρχει περιθώριο να απαξιωθεί κανένα πρόγραμμα που ανακουφίζει έστω και προσωρινά έναν μακροχρόνια άνεργο με τρία παιδιά, που έχει να δουλέψει τρία χρόνια. Τα πεντάμηνα και τα οκτάμηνα όμως ανακυκλώνουν και δεν απορροφούν την ανεργία.\nΠαράγοντες της αγοράς σχολίαζαν ότι, για να δημιουργηθούν 50.000 πραγματικές νέες θέσεις εργασίας, πρέπει η ανάπτυξη να τρέξει με ταχείς ρυθμούς. Φανταστείτε ότι πρέπει να ξεπεράσει το 6% του ΑΕΠ, για να δημιουργηθούν μέσα σε ένα πεντάμηνο 200.000 πραγματικά νέες θέσεις εργασίας.\nΑς μην επαίρονται λοιπόν ότι έλυσαν το πρόβλημα της ανεργίας και, κυρίως, ας μην κοροϊδεύουν τους ανέργους.\nΠροηγούμενο άρθροΤο πρώτο Φεστιβάλ Υπερηφάνειας στην Πάτρα – Το Σάββατο η πολύχρωμη πορεία\nΕπόμενο άρθροΠάτρα: Του ζήτησε τα νοίκια και την ξυλοκόπησε


Σοβαρό επεισόδιο στη ΔEYAMB μεταξύ μελών της δημοτικής αρχής Μπέου- «Χαμός» για την άρδευση\nΞύλο στη ΔΕΥΑΜΒ σήμερα το πρωί, με αφορμή την άρδευση!\nΗ συγκεκριμένη πάντως παρα-δημοσιογράφος, γνωστή για το μίσος της εναντίον της Κίνησης δεν ξεχνάει το καθήκον της, την παραπληροφόρηση.Γράφει:\n"...καθώς και την επόμενη χρονιά αναμένεται οι πολίτες του Βόλου να πληρώσουν 400.000 ευρώ για τη συντήρηση των δικτύων."\nΕφόσον όλα τα χωριά, πλην δύο, ο Άγ.Λαυρέντιος και τα Άνω Λεχώνια, αποφάσισαν να αυτοδοαχειριστούν την άρδευση και επομένως πληρώνουν, όπως έκαναν εδώ και εκατοντάδες χρόνια, για τους υδρονομείς και τα έξοδα συντήρησης των δικτύων, προς τι η αναφορά στους Βολιώτες που θα πληρώσουν για λογαριασμό των Αγροτών του Πηλίου?\nΤεράστιο απόθεμα χολής...\nΣοβαρό επεισόδιο σημειώθηκε σήμερα στη ΔΕΥΑΜΒ μεταξύ παραγόντων της δημοτικής αρχής του Βόλου. Αιτία η άρδευση και οι αντιδράσεις των τοπικών κοινοτήτων να συμμορφωθούν με τον κανονισμό. Οι πληροφορίες αναφέρουν πως από τους 3.800 χρήστες του δικτύου άρδευσης , αίτηση στη ΔΕΥΑΜΒ για να αποκτήσουν δικαίωμα κατέθεσε μονοψήφιος αριθμός. Η άρνηση των τοπικών ενοτήτων να συμμορφωθούν με το Νόμο και να εκδοθούν τέλη έχει προκαλέσει εσωτερικές συγκρούσεις στην ομάδα Μπέου καθώς και την επόμενη χρονιά αναμένεται οι πολίτες του Βόλου να πληρώσουν 400.000 ευρώ για τη συντήρηση των δικτύων.\nΧθες, κλήθηκε παράγοντας ενότητας στη ΔΕΥΑΜΒ που ανήκει στη δημοτική ομάδα Μπέου και οι πληροφορίες αναφέρουν πως υπήρξε σοβαρό επεισόδιο με δημοτικό σύμβουλο που κατέληξε σε ύβρεις, ενώ πιάστηκαν και στα χέρια.


Το φαινόμενο Μάρκο Σίλβα «τρελαίνει» την Πρέμιερ Λιγκ! | SDNA\nΤο φαινόμενο Μάρκο Σίλβα «τρελαίνει» την Πρέμιερ Λιγκ!\n6 Απριλίου 2017, 11:21\nΤελευταία ανανέωση: 6 Απριλίου 2017, 12:40\nΛίγους μήνες μετά την απρόσμενη αποχώρησή του από τον Ολυμπιακό, ο Μάρκο Σίλβα τρελαίνει την Πρέμιερ Λιγκ, προκαλεί ενθουσιασμό στους φίλους της Χαλ και συγκεντρώνει αποθεωτικά σχόλια για την προπονητική του αξία.\nΤον περασμένο Γενάρη όταν ο Μάρκο Σίλβα πατούσε για πρώτη φορά το πόδι του στο ανατολικό Γιόρκσαϊρ αναλαμβάνοντας τη Χαλ, στο Νησί δεν ήταν λίγοι εκείνοι που θεώρησαν αρκετά επιπόλαιη τη συγκεκριμένη επιλογή. Μάλιστα, τότε στο πάνελ του SkySports, του μεγαλύτερου αθλητικού ειδησεογραφικού πρακτορείου του Ηνωμένου Βασιλείου, ο σχολιαστής και πρώην άσος της Άρσεναλ, Πολ Μέρσον είχε ειρωνευτεί τον Πορτογάλο προπονητή, επικρίνοντας την επιλογή της Χαλ να μην προχωρήσει σε μία πρόσληψη Άγγλου τεχνικού, ο οποίος θα γνώριζε καλύτερα τα κατατόπια και τις δυσκολίες της μάχης για τη σωτηρία στην Πρέμιερ Λιγκ.\nΗ εικόνα της Χαλ τον Γενάρη ήταν συνυφασμένη με την απόλυτη μιζέρια. Με ένα ρόστερ παντελώς αδύναμο από τα διοικητικά και οικονομικά προβλήματα του καλοκαιριού, βυθισμένη στον πάτο του πίνακα της Πρέμιερ Λιγκ, πήγαινε... καρφί για υποβιβασμό. Το στοίχημα του Μάρκο Σίλβα ήταν τεράστιο. Αλλά ο ίδιος γνώριζε πως παρά τις αντικειμενικές δυσκολίες που υπήρχαν, η ευκαιρία που του δινόταν στην προπονητική του καριέρα ήταν μοναδική. Κακά τα ψέματα, όταν η Πρέμιερ Λιγκ αποτελεί ένα προϊόν που πουλιέται απ' άκρη σ' άκρη στον πλανήτη, είναι πρόκληση για κάθε προπονητή να ρισκάρει.\nΤα τελευταία χρόνια η Πορτογαλία έχει εκμεταλλευτεί την προπονητική, μετουσιώνοντας της στο λαμπρότερο εθνικό εξαγώγιμο προϊόν της. Ο Ζοσέ Μουρίνιο έκανε την αρχή για να ακολουθήσουν οι Λεονάρντο Ζαρντίμ, Άντρε Βίλας-Μπόας, Νούνο Εσπίριτο Σάντο και αρκετοί ακόμα που κάναν καριέρα σε ομάδες στα μεγαλύτερα ευρωπαϊκά πρωταθλήματα. Στο ίδιο μονοπάτι και ο Μάρκο Σίλβα. Έχοντας στο DNA τους τη... μετανάστευση και βασισμένοι στην πορτογαλική ποδοσφαιρική φιλοσοφία του Βίτορ Φράδε που θέλει τους παίκτες στον αγωνιστικό χώρο προσηλωμένους στην τακτική σε άμυνα και επίθεση καθ' όλη τη διάρκεια ενός 90λεπτου, οι Πορτογάλοι έχουν καταφέρει να «χτίσουν» το δικό τους όνομα στην ποδοσφαιρική πιάτσα.\nΗ Χαλ στην... 4η θέση της Πρέμιερ Λιγκ με τον Σίλβα\nΟ Σίλβα στη Χαλ, πέρα από την καθιέρωση της πορτογαλικής φιλοσοφίας που συμβαδίζει με την αποτελεσματικότητα, είχε τη δυνατότητα να πάρει τα κλειδιά και να δουλέψει με τον τρόπο που αυτός ήθελε. Κάνοντας τις δικές του μεταγραφές τον Γενάρη, μπόρεσε να σουλουπώσει κατά κάποιο τρόπο αυτό το συνονθύλευμα που όλοι είχαν ξεγραμμένο σχεδόν από την αρχή της φετινής σεζόν. Και επειδή οι αριθμοί είναι αμείλικτοι, η Χαλ από τη στιγμή που ο Μάρκο Σίλβα βρέθηκε στο τιμόνι της έχει καταφέρει να μαζέψει 17 βαθμούς, τέσσερις περισσότερους δηλαδή από όσους είχε καταφέρει να βάλει στο... σακούλι της χωρίς αυτόν στον πάγκο. Αν το πρωτάθλημα ξεκινούσε για τη Χαλ όταν ο Μάρκο Σίλβα αναλάμβανε τα ηνία, τότε οι «Τίγρεις» θα ήταν στην 4η θέση του βαθμολογικού πίνακα, έξι μόλις βαθμούς πίσω από την πρωτοπόρο Τσέλσι!\n«Ο Σίλβα πίστεψε σε εμάς και εμείς τον πιστεύουμε»\nΑυτό που κατάφερε να πετύχει ο Σίλβα στη Χαλ ήταν να τονώσει τη χαμένη αυτοπεποίθηση των παικτών της ομάδας και να τους βγάλει τον απαραίτητο τσαμπουκά στον αγωνιστικό χώρο. «Ήμασταν σχεδόν πεθαμένοι στο πρωτάθλημα κάποια στιγμή. Έχει αλλάξει τα πάντα μέσα στον σύλλογο προς το καλύτερο. Κατάφερε να μας κάνει να συγκεντρωθούμε για να πάρουμε τους βαθμούς που χρειαζόμαστε προκειμένου να παραμείνουμε στην Πρέμιερ Λιγκ. Έχει μια τελείως διαφορετική λογική συγκριτικά με τους Άγγλους προπονητές. Είναι πολύ καλός τακτικά και προετοιμάζει την ομάδα κατάλληλα προκειμένου να βεβαιωθεί ότι κάνουμε τα πράγματα σωστά. Είναι ένας προπονητής που μπορείς να μιλήσεις μαζί του. Πίστεψε σε εμάς και του έχω απόλυτη εμπιστοσύνη», υποστηρίζει ο επιθετικός της Χαλ, Άμπελ Ερνάντες, ενώ ο μέσος των «Τίγρεων», Τόμ Χάντλστοουν προσθέτει: «Είναι πολύ όμορφο να μαθαίνεις εκ νέου την ποδοσφαιρική τακτική. Υπάρχουν προπονητές που σε βάζουν να τρέχεις άσκοπα, αλλά αυτό εδώ είναι η αποθέωση της τακτικής».\nΜία τριετία αήττητος σε εντός έδρας παιχνίδια\nΕκτός, όμως, από τη μεταμόρφωση της Χαλ, ο Σίλβα «τρέχει» και ένα μοναδικό προσωπικό ρεκόρ στα εντός έδρας παιχνίδια των ομάδων του από την εποχή που βρισκόταν στον πάγκο της Εστορίλ. Ο Σίλβα παραμένει για 40 εντός έδρας παιχνίδια πρωταθλήματος αήττητος, μετά και τη χθεσινοβραδινή νίκη στο ματς-εξάποντο επί της Μίντλεσμπρο, από τον Μάρτιο του 2014! 33 νίκες, επτά ισοπαλίες και μηδέν ήττες ο απολογισμός του από εκείνο το χρονικό σημείο μέχρι και σήμερα στο πρωτάθλημα με Εστορίλ, Σπόρτινγκ Λισαβώνας, Ολυμπιακό και τώρα με Χαλ.\nΟ Μουρίνιο του πλέκει το εγκώμιο\nΤα επιτεύγματα του Μάρκο Σίλβα με τη Χαλ μπορεί να ξάφνιασαν όσους δεν τον ήξεραν στο Νησί, αλλά σε καμία περίπτωση δεν παραξένεψαν τον Special One. Τον Ζοσέ Μουρίνιο, με τον οποίο οι Πορτογάλοι έχουν παρομοιάσει τον Μάρκο Σίλβα χαρακτηρίζοντας τον ως... Special Two. Από την πρώτη στιγμή που ο Μάρκο Σίλβα ανέλαβε τη Χαλ, οι αλλαγές ήταν κάτι παραπάνω από εμφανείς, και ο Μουρίνιο σχολιάζοντας για το νέο... πουλέν της πορτογαλικής προπονητικής είχε αναφέρει χαρακτηριστικά: «Νομίζω πως δεν είναι καλό για τον Μάρκο να τον συγκρίνουν μαζί μου. Και δεν είναι σωστό γι' αυτόν. Μπορώ να διακρίνω μια παρόμοια καριέρα με τη δική μου γιατί ήταν σε έναν μικρό σύλλογο, την Εστορίλ πριν πάει στη Σπόρτινγκ. Κι εγώ ήμουν σε μια μικρή ομάδα στη Λεϊρία πριν πάω στην Πόρτο, συνεπώς είχαμε μια παρόμοια αρχή στην Πορτογαλία. Τα πήγε πολύ καλά, είναι έξυπνος και έχει επίπεδο. Ξέρει ότι θα αντιμετωπίσει δυσκολίες με τη Χαλ. Είναι γνωστός στην Πορτογαλία ως ένας από τους καλύτερους νέους τεχνικούς. Πήγε στην Ελλάδα, κατέκτησε το πρωτάθλημα και τώρα ήρθε το μεγάλο βήμα. Αυτό ήταν καλό, που δεν πήρε τη δουλειά αυτή κατευθείαν. Τα πήγε περίφημα με μια μικρή ομάδα στην Πορτογαλία, μετά ακολούθησε η Σπόρτινγκ, μετά η Ελλάδα και το πρωτάθλημα με τον Ολυμπιακό. Παρά το νεαρό της ηλικίας του είναι έμπειρος και πολύ σταθερός και ώριμος».\n«Σχολαστικός, δεν αφήνει τίποτα στην τύχη»\nΤα λόγια του Μουρίνιο «κούμπωσαν» εξαιρετικά με τα αποτελέσματα της Χαλ από τον Γενάρη και έπειτα, βγάζοντας τη Χαλ από τον πυθμένα και αναπτερώνοντας τις ελπίδες της για σωτηρία. Σύμφωνα με τον Φίλιπ Μπάκιγχαμ, τον πιο έμπειρο ρεπόρτερ της Χαλ στην τοπική εφημερίδα της Hull Daily Mail, η μέθοδος της προπόνησης, η αφοσίωση στην τακτική και η σκληρή δουλειά συνθέτουν το τρίπτυχο της επιτυχίας του Πορτογάλου προπονητή στο KC Stadium. «Αρκετοί παίκτες της Χαλ αποκαλούν τον Σίλβα “σχολαστικό” στις μεθόδους του, καθώς δεν αφήνει τίποτα στην τύχη. Οι προπονήσεις διαρκούν περισσότερη ώρα με τους παίκτες να καταφθάνουν στο προπονητικό κέντρο κάθε μέρα στις 09:30 το πρωί. Δίνεται μεγαλύτερη έμφαση στην ανάλυση μέσω βίντεο και βαρύτητα σε λεπτομέρειες κάθε αγώνα μέσω προτζέκτορα. Μαζί με το τεχνικό του επιτελείο δεν αφήνει πέτρα που να μην αναποδογυρίζει όταν προετοιμάζει το κάθε παιχνίδι. Σε θέματα τακτικής, το να συνθέσει μια συμπαγή άμυνα ήταν το ζητούμενο για τον Σίλβα και να δώσει στην ομάδα τη συνεκτικότητα που απαιτείται απέναντι σε μεγαλύτερους αντιπάλους. Τα ρεπό κόπηκαν στην αρχή, και οι ποδοσφαιριστές έβαλαν στη διατροφή τους φρούτα, ενώ απαγορεύτηκαν τα γλυκά. Αυτή η φιλοσοφία φυσικά εμπεριέχει το ρίσκο να απογοητεύσεις τους παίκτες, αλλά πλέον γίνεται από όλους κατανοητό ότι οι πρακτικές του Σίλβα δικαιολογούνται».\nΤα... τιτιβίσματα της αποθέωσης\nΦυσικά στο twitter, οι φίλοι της Χαλ, που βλέπανε τον υποβιβασμό να πλησιάζει με μαθηματική ακρίβεια, πίνουν νερό στο όνομα του Σίλβα. Μάλιστα, εκτός από τα tweets των οπαδών της Χαλ που τον αποθεώνουν, τα θετικά σχόλια προέρχονται και από τους οπαδούς των μεγάλων ομάδων που θα ήθελαν να τον δουν στο μέλλον να κάνει το παραπάνω βήμα και να αναλαμβάνει έναν σύλλογο πρωταθλητισμού στην Πρέμιερ Λιγκ.\nAvoiding falling completely in love with Marco Silva because I'll be heartbroken when he's Arsenal/Liverpool manager\n— Seán Gormley (@Seananigen) April 5, 2017\n— Alex (@Gr8WallOfDavies) April 5, 2017\n@HullCity @HullTransfers @PJBuckingham Cos ...we've got Maro Silva.....Marco Silva\n— Thomas Hawkridge (@Bobandy37) April 5, 2017\nMarco Silva is the guy.\n— Lehrasib (@lehrasibmalik) April 5, 2017\nMarco Silva. What a man.\n— Dan Gilbert (@DGDanielGilbert) April 5, 2017\nMarco Silva proving he is a top class manager. #MOTD\n— Andy Rush (@AndyRush5) April 5, 2017\nMarco Silva: Best Portuguese manager in the Premier League! #MOTD\n— joe (@kunfazed) April 5, 2017\nΚαι... ο προσγειωμένος Μάρκο\nΟ ίδιος πάντως μένει προσγειωμένος. Με το χαμηλό προφίλ, συγκεντρωμένος 100% στη δουλειά του και στον στόχο που έχει θέσει. Να κρατήσει τη Χαλ στην Πρέμιερ Λιγκ. Γνωρίζει, όμως, ότι η δουλειά που έχει κάνει, έχει αλλάξει τον τρόπο που αντιμετωπίζουν πλέον τη Χαλ οι αντίπαλοί της. Κι αυτό είναι κάτι που τον αφήνει ικανοποιημένο. Αν μάλιστα τον Μάιο πανηγυρίσει και τη σωτηρία, τότε η δουλειά θα έχει γίνει. «Οι αντίπαλοί μας θα κοιτάζουν πλέον τη Χαλ με τον ίδιο τρόπο όπως το κάνω εγώ. Ξέρουν πλέον πως είμαστε εδώ για να παλέψουμε ως το τέλος. Δεν γνωρίζω αν το πίστευαν τον Ιανουάριο, αλλά τώρα αισθάνονται ότι θα μείνουμε και θα παλέψουμε. Ξέρω για το ρεκόρ που έχω. Οι αριθμοί είναι καλοί, αλλά για μένα αυτό δεν είναι το πιο σημαντικό. Είναι ένα καλό σημάδι όμως, γιατί η φόρμα μας στα εντός έδρας παιχνίδια είναι σημαντική. Αν συνεχίσουμε έτσι στην έδρα μας και πάρουμε βαθμούς σε όλα τα εντός έδρας παιχνίδια μας, θα είναι μια σημαντική βοήθεια για να παραμείνουμε στην Πρέμιερ Λιγκ», είχε αναφέρει ο Σίλβα πριν το χθεσινό 4-2 επί της Μίντλεσμπορο.\nΠλέον, μετά και το χθεσινό τρίποντο, βλέπει με απόλυτη ικανοποίηση τη Χαλ να έχει βγάλει για πρώτη φορά το κεφάλι της πάνω από τη γραμμή του υποβιβασμού. Η μάχη μέχρι το τέλος θα είναι σκληρή. Το αν θα τα καταφέρει, θα φανεί τον Μάιο. Αλλά όποια κι αν είναι η κατάληξη, θα έχει δώσει πνοή σε κάτι που στα μέσα της σεζόν φάνταζε πεθαμένο, ενώ ο ίδιος θα έχει το δικαίωμα να κρυφοκοιτάζει αυτόν με τον οποίον τον παρομοιάζουν. Τον Special One...\nGNTM: Οι αποκαλυπτικές φωτογραφίες της Σοφίας Ζαχαριάδου από τα νεανικά της χρόνια (Pics)\nHull City A.F.C.ΠΟΔΟΣΦΑΙΡΟ\nHull City A.F.C. - Ποδόσφαιρο\nΠαίκτες που φόρεσαν τη φανέλα της ΑΕΚ του Ολυμπιακού, ιστορίες που καταγράφηκαν στο βιβλίο του ελληνικού ποδοσφαίρου: ο Ριβάλντο και ο Αλεξανδρής, ο...\nΤο «νέο αίμα» της Basket League!\nΤο πρωτάθλημα της Basket League μετράει αντίστροφα για την έναρξή του και το SDNA παρουσιάζει τους παίκτες που ετοιμάζονται να... λάμψουν στα...\n6 Οκτωβρίου 2018, 10:58\nΟ Προμηθέας, το Λαύριο και οι άλλοι...\nΤο πρωτάθλημα της Basket League κάνει τζάμπολ και το SDNA σάς παρουσιάζει τις ομάδες που θα δώσουν τις δικές τους «μάχες» σε ένα πρωτάθλημα που...\n6 Οκτωβρίου 2018, 10:29\nAEK: Με ιταλικό... αέρα για νέες επιτυχίες\nΗ ΑΕΚ ετοιμάζεται για μία άκρως απαιτητική σεζόν, διαφορετική από τις προηγούμνενες, με τον Λούκα Μπάνκι να φέρνει νέα δεδομένα και να θέλει να...\n6 Οκτωβρίου 2018, 09:52


Μια όπερα για το ποδόσφαιρο στην Πειραιώς 260 | clickatlife\nΟ Λευτέρης Βενιάδης αντλεί υλικό από τις γεμάτες ένταση ποδοσφαιρικές αναμνήσεις του και τις ανασυνθέτει σε μια πρωτότυπη όπερα.\nΟ Λευτέρης Βενιάδης αντλεί υλικό από τις γεμάτες ένταση ποδοσφαιρικές αναμνήσεις του και τις ανασυνθέτει σε μια πρωτότυπη όπερα! Πώς θα σας φαινόταν ένας αγώνας ποδοσφαίρου 3x3 όπου οι ποδοσφαιριστές είναι λυρικοί τραγουδιστές και χορευτές; Και όπου δύο αντίπαλες χορωδίες, στη θέση των φιλάθλων, τραγουδούν, αντί για συνθήματα, δύσκολα πολυφωνικά τραγούδια; Και τι γίνεται όταν ο παρουσιαστής του αγώνα ξεπερνά τον απλό σχολιασμό και ξεκινά τα πολιτικά σχόλια πάνω στην παγκόσμια επικαιρότητα;\nΣκηνικά - Κοστούμια Thomas Goerge\nΠειραιώς 260 – Αίθουσα Δ. 5 – 6 Ιουλίου, 21:00. Εισιτήρια ΔΙΑΚΕΚΡΙΜΕΝΗ ΖΩΝΗ 20€ • ΖΩΝΗ Α΄ 15€ – ΦΟΙΤΗΤΙΚO / 65+ / ΚΑΛΛ. ΣΩΜΑΤΕΙΩΝ 12€ • ΖΩΝΗ Β΄ 10€ – ΦΟΙΤΗΤΙΚO / 65+ / ΚΑΛΛ. ΣΩΜΑΤΕΙΩΝ 8€ • ΑΜΕΑ / ΑΝΕΡΓΩΝ / ΣΠΟΥΔΑΣΤΙΚO ΚΑΛΛ. ΣΧΟΛΩΝ 5


Έρχεται με 3 μοτέρ turbo από 191 έως και 340 άλογα η νέα Toyota Supra; - Auto2day -->\nHome Toyota Supra Έρχεται με 3 μοτέρ turbo από 191 έως και 340 άλογα η νέα Toyota Supra;\nΈρχεται με 3 μοτέρ turbo από 191 έως και 340 άλογα η νέα Toyota Supra;\nΗ νέα γενιά της Toyota Supra είναι ένα από τα μεγαλύτερα νέα αυτής της χρονιάς και πλέον, βγήκαν στο διαδίκτυο μη επιβεβαιωμένες πληροφορίες για το νέο μοντέλο, που αφορούν στις διαστάσεις και τους κινητήρες του.\nΣύμφωνα λοιπόν με τις πληροφορίες αυτές, η νέα γενιά της Supra που θα δούμε τον ερχόμενο Οκτώβριο θα έχει μήκος 4,38 μέτρων, πλάτος 1,83 μέτρων, ύψος 1,28 μέτρων και μεταξόνιο 2.470 χλστ.\nΗ γκάμα θα αποτελείται από τρεις κινητήρες, με τον πρώτο εξ αυτών να είναι ένας 2λιτρος turbo με 192 άλογα ισχύος και 320 Nm ροπής. Αμέσως μετά θα ακολουθεί η έκδοση του ίδιου μοτέρ με 252 ίππους και 400 Nm ροπής.\nΣτην κορυφή της γκάμας θα τοποθετηθεί ένας 6κύλινδρος turbo βενζινοκινητήρας 3,0 λίτρων με 340 ίππους και 450 Nm.\nΌπως έχουμε ξαναγράψει όλοι οι παραπάνω κινητήρες θα προέρχονται από τη BMW στο πλαίσιο της συνεργασίας των δύο εταιρειών για τη δημιουργία της νέας Toyota Supra και του αντικαταστάτη της Z4.\nΠρος το παρόν, οι παραπάνω πληροφορίες για τους κινητήρες και τις διαστάσεις της Supra δεν έχουν επιβεβαιωθεί και εμείς τις μεταδίδουμε με αρκετή επιφυλακτικότητα. Σε κάθε περίπτωση το τι τελικά θα ισχύσει θα το μάθουμε αρκετά σύντομα.


Σε προγραμματική συμφωνία κατέληξαν οι Χριστιανοδημοκράτες της ...\nΜε συντριπτική πλειοψηφία (75,96%) των μελών του γερμανικού Σοσιαλδημοκρατικού Κόμματος (SPD) εγκρίθηκε η συμμετοχή στον «μεγάλο συνασπισμό» και έτσι στην νέα υπό την Άγκελα Μέρκελ κυβέρνηση της Γερμανίας.\nΣύμφωνα με τα στοιχεία που έδωσε στην δημοσιότητα το SPD, από τα 472.820 εγγεγραμμένα μέλη, ψήφισαν τα 369.680 (77,86%). Από αυτά, 256.643 ψήφισαν «ναι», ενώ 80.921 (23,95%) ψήφισαν «όχι» στην πρόταση της ηγεσίας. Αύριο αναμένεται οι τρεις αρχηγοί να ανακοινώσουν τα ονόματα των νέων υπουργών, ενώ τη Δευτέρα θα υπογράψουν επισήμως την Προγραμματική Συμφωνία. Την Τρίτη η κ. Μέρκελ αναμένεται να εκλεγεί για τρίτη φορά καγκελάριος από την ομοσπονδιακή Βουλή. Για την ίδια ημέρα έχει προγραμματιστεί και η πρώτη συνεδρίαση του υπουργικού συμβουλίου, με κεντρικό θέμα την συνταξιοδότηση στα 63ο έτος ηλικίας, με 45 χρόνια ενσήμων.\nΟ Σοσιαλδημοκράτης Φαρνκ-Βάλτερ Σταϊνμάγιερ αναμένεται να επιστρέψει στο υπουργείο Εξωτερικών, ενώ στο SPD θα δοθεί και το υπουργείο Εργασίας, το οποίο, πιθανότατα, θα αναλάβει η γενική γραμματέας του κόμματος, Αντρέα Νάλες. Τελευταίες πληροφορίες της Sueddeutsche Zeitung ήθελαν το υπουργείο Άμυνας να αναλαμβάνει η μέχρι τώρα υπουργός Εργασίας Ούρσουλα Φον Ντερ Λάιεν, αντικαθιστώντας τον Τομας Ντε Μεζιέρ, ο οποίος θα αναλάβει το υπουργείο Εσωτερικών.\nΑίσθηση προκάλεσε, εν τω μεταξύ, η ανακοίνωση του Ρόναλντ Ποφάλα, υπουργού Καγκελαρίας και έμπιστου συνεργάτη της Άγκελα Μέρκελ, να αποχωρήσει από την κυβέρνηση αλλά και από την πολιτική. Ο κ. Ποφάλα ήταν αρμόδιος και για τις μυστικές υπηρεσίες της χώρας, με αποτέλεσμα να δεχθεί έντονη κριτική για το σκάνδαλο των παρακολουθήσεων σε βάρος ακόμη και της Καγκελαρίου από την αμερικανική NSA. Ως αντικαταστάστης του φέρεται ο μέχρι τώρα υπουργός Περιβάλλοντος, Χανς Πέτερ Αλτμάιερ.\nΟ ταμίας της Χριστιανοδημοκρατικής Ένωσης (CDU) Χέλμουτ Λίνσεν, του ...\nΥπηρεσιακή κυβέρνηση υπό την Α. Μέρκελ στη Γερμανία\nΥπηρεσιακή κυβέρνηση έχει από σήμερα (22/10) η Γερμανία καθώς το απόγευμα ...\nΜικρό προβάδισμα για το συνασπισμό της Μέρκελ δείχνει νέα δημοσκόπηση\nΜικρό προβάδισμα φαίνεται να έχει ο κεντροδεξιός συνασπισμός της ...


Με απόλυτη επιτυχία ο 9ος Ποδηλατικός Γύρος «ΝΕΜΕΑ 2017» - Αργολικές Ειδήσεις\nΜε απόλυτη επιτυχία ο 9ος Ποδηλατικός Γύρος «ΝΕΜΕΑ 2017»\nΟ αγώνας 9ος Ποδηλατικός Γύρος «ΝΕΜΕΑ 2017» ξεκίνησε στις 10:30 με αφετηρία της πλατεία Δημαρχείου, μετά από 74 χιλιόμετρα διαδρομής στην ευρύτερη περιοχή της Νεμέας, οι 263 ποδηλάτες (κάθε ηλικίας) από 20 αθλητικούς συλλόγους που συμμετείχαν από όλη την Ελλάδα τερμάτισαν όλοι στην πάνω πλατεία (εκκλησία Αγίου Νικολάου) στα Αηδόνια.\nΤην εκκίνηση του ποδηλατικού γύρου, έκανε ο Αντιδήμαρχος Νεμέας κ. Απόστολος Καραχοντζίτης, στις 10.30 το πρωί της Κυριακής.\nΟι απονομές των μεταλλίων στους νικητές, έγιναν στο Δημαρχείο Νεμέας, παρουσία και του προέδρου της Δημοτικής Κοινότητας Νεμέας κ. Χρήστου Μπαραφάκα - μέλος του Συνδέσμου Οινοποιών Νεμέας.\nΗ διοργάνωση του αγώνα έγινε από την Ποδηλατική Ένωση Παλαιμάχων Αθλητών (Π.Ε.Π.Α) και τον Δήμο Νεμέας, στην μνήμη του Κώστα Ράπτη.\nO Δήμος Νεμέας θα ήθελε να ευχαριστήσει θερμά το ΕΚΑΒ που εθελοντικά συνόδευσε ολόκληρο τον αγώνα για την άψογη και χωρίς προβλήματα διεξαγωγή του.


Κορονοϊός: Δυο σχολικά τμήματα σε αναστολή λόγω πολλών κρουσμάτων στη Θεσσαλονίκη - Newsbomb - Ειδησεις\nΣτέλιος Χριστοφόρου: Μικρός «ξεσήκωνε» γράμματα φίλων του - Σήμερα είναι καλλιγράφος προς εξαφάνιση\nΗ «κρίση»στο πιάτο μας - Από τον πάμφθηνο κάποτε αστακό στον πανάκριβο καφέ και το κρέας για λίγους\nΕΛΛΑΔΑ 22/09/2021 15:09\nΚορονοϊός: Στο Δημοτικό Σχολείο Νεάπολης - Συκεών, τα δυο πρώτα σχολικά τμήματα που βάζουν προσωρινό «λουκέτο» λόγω κρουσμάτων.\nΣε αναστολή λειτουργίας λόγω κρουσμάτων κορονοϊού μπήκαν δύο τμήματα του 10ου δημοτικού Σχολείου Νεάπολης – Συκεών στη Θεσσαλονίκη, τα οποία αποτελούν τα πρώτα που κλείνουν για τη φετινή σχολική χρονιά στην Ελλάδα.\nΌπως αναφέρει o διευθυντής Περιφερειακής Εκπαίδευσης Κεντρικής Μακεδονίας Θωμάς Μπαχαράκης, τα μαθήματα θα συνεχιστούν κανονικά μέσω τηλεκπαίδευσης. «Δεν περιμένουμε τους απόλυτους αριθμούς για να προχωρήσουμε σε αναστολή. Όπως συνέβη και στην περίπτωση του Γ2, προσπαθούμε να το προλάβουμε όσο πιο γρήγορα γίνεται», σημειώνει ο κ. Μπαχαράκης.\nΣημειώνεται πως στη σχετική σελίδα του υπουργείου Παιδείας έχει ήδη αναρτηθεί πως το τμήμα Β2 του σχολείου είναι σε αναστολή από την Τρίτη 21 Σεπτεμβρίου μέχρι τις 30 Σεπτεμβρίου.\nΣύμφωνα με τον αντιδήμαρχο Παιδείας του δήμου, Μιχάλη Βουλγαρίδη, βρίσκονται, ήδη, σε επικοινωνία με το σχολείο και προχωρούν σε απολυμάνσεις, όπως αναφέρει το voria.gr.\nΟ αντιδήμαρχος προσθέτει πως υπάρχουν και μεμονωμένα κρούσματα και σε άλλα σχολεία του δήμου.\nΥπενθυμίζεται ότι βάσει των πρωτοκόλλων που είναι φέτος σε ισχύ, ένα σχολικό τμήμα θα αναστέλλει τη δια ζώσης λειτουργία του και η διδασκαλία θα γίνεται μέσω τηλεκπαίδευσης, όταν σε αυτό εντοπιστούν επιβεβαιωμένα κρούσματα COVID-19 στο 50%+1 μαθητές του.\nΠλεύρης: «Δεν υπάρχει ενδεχόμενο lockdown στη Θεσσαλονίκη»\nΝωρίτερα σήμερα, ο κ. Πλεύρης από τη Θεσσαλονίκη, όπου πραγματοποίησε έκτακτη επίσκεψη, ήταν κατηγορηματικός για το ενδεχόμενο νέου Lockdown εξαιτίας της αύξησης των κρουσμάτων, όπως αυτή αποτυπώνεται στα επιδημιολογικά δεδομένα του ΕΟΔΥ.\n«Δεν τίθεται θέμα μέτρων, τίθεται θέμα προληπτικής επίσκεψης για να προλάβουμε» είπε χαρακτηριστικά ο κ. Πλεύρης μετά τις συναντήσεις που είχε παρουσία της αναπληρώτριας υπουργού Υγείας, Μίνας Γκάγκα.\n«Θέλουμε να επιστήσουμε την προσοχή τώρα που είναι νωρίς γιατί ο στόχος μας είναι να τηρηθούν τα μέτρα, να επεκταθούν οι εμβολιασμοί και πραγματικά να διαχειριστούμε την πανδημία με τον καλύτερο δυνατό τρόπο» συμπλήρωσε ο κ. Πλεύρης.\nΥπενθυμίζεται, ότι σύμφωνα με τα νέα υγειονομικά πρωτόκολλα, βάσει των οποίων άνοιξαν τα σχολεία στις 13 Σεπτεμβρίου, αν εντοπιστεί θετικό κρούσμα μέσα σε τμήμα, τότε απομονώνεται και το τμήμα δεν κλείνει.\nΑν εντοπιστεί επιβεβαιωμένο κρούσμα COVID-19 σε σχολείο απομακρύνεται από το σχολείο και παραμένει σε απομόνωση για τουλάχιστον 10 ημέρες, απέχοντας και από όλες τις εξωσχολικές δραστηριότητες καθώς και από κάθε άλλη μετακίνηση ή επαφή με άτομα εκτός του οικιακού περιβάλλοντος. Ένα σχολικό τμήμα θα αναστέλλει τη δια ζώσης λειτουργία του και η διδασκαλία θα γίνεται μέσω τηλεκπαίδευσης όταν σε αυτό εντοπιστούν επιβεβαιωμένα κρούσματα COVID-19 στο 50%+1 μαθητές του.


Κορονοϊός: Στα 281 τα νέα μεταλλαγμένα κρούσματα στην Ελλάδα - Healthview\nΣτα 779 έφτασαν τα συνολικά ,μεταλλαγμένα κρούσματα στη χώρα μας, με τα 281 από αυτά να εντοπίζονται κατά το τελευταίο διάστημα και συγκεκριμένα από 7 Ιανουαρίου, έως τις 9 Φεβρουαρίου σε διάφορες περιοχές της χώρας. Τα νέα κρούσματα εντοπίστηκαν συγκεκριμένα στις Περιφέρειες Δυτικής Μακεδονίας, Κεντρικής Μακεδονίας, Κρήτης και Αττικής και τις ΠΕ Ιωαννίνων, Θάσου, Θεσπρωτίας, Λευκάδας, Κέρκυρας, Αιτωλοακαρνανίας, και Βοιωτίας.\nΑπό τα 779 κρούσματα συνολικά, τα 764 είναι θετικά στη μετάλλαξη της Μεγάλης Βρετανίας και τα 15 στη μετάλλαξη της Νότιας Αφρικής, όπως αναφέρει το Εθνικό Δίκτυο Γονιδιωματικής Επιτήρησης για τις μεταλλάξεις του SARS-CoV-2 και ο ΕΟΔΥ. Τα 15 θετικά για την παρουσία της νοτιοαφρικανικής μετάλλαξης κρούσματα, είναι όλα εγχώρια.\nΤι ανέδειξαν οι νέοι έλεγχοι\nΑπό τον πρόσφατο έλεγχο αναδείχθηκαν συνολικά 281 στελέχη με μεταλλάξεις ειδικού ενδιαφέροντος (variants of concern). Από τα 281 στελέχη, τα 269 βρέθηκαν με τη μετάλλαξη της Μεγάλης Βρετανίας, ενώ 8 στελέχη βρέθηκαν με τη μετάλλαξη της Νότιας Αφρικής.\nΑπό αυτά τα15 συνολικά μεταλλαγμένα δείγματα της Νότιας Αφρικής, τα 11 προέρχονται από την Περιφερειακή Ενότητα Θεσσαλονίκης, τα 2 από την Περιφερειακή Ενότητα Ιωαννίνων και 2 από την Περιφερειακή Ενότητα του Βόρειου Τομέα Αθηνών.\nΜόσιαλος για τα εμβόλια: μειώνουν αλλά δεν εξαλείφουν τη διασπορά


Nτεκολτέ: Αυτή είναι η γραμμή που σε κολακεύει περισσότερο! – Αποκαλυπτικά Νέα\nNτεκολτέ: Αυτή είναι η γραμμή που σε κολακεύει περισσότερο!\nΔημοσιεύθηκε την 27 Αυγούστου 2018 από Francis Kareklatos Underwood\nΤο «κόψιμο» είναι αναμφισβήτητα ένα από τα πιο σημαντικά στοιχεία που πρέπει να λαμβάνετε υπόψιν όταν αγοράζετε ένα νέο τοπ ή φόρεμα.\nΕίναι σημαντικό, καθώς τραβά την προσοχή από το πρόσωπό σας και μπορεί να καθορίσει το πόσο κολακευτικό μπορεί να είναι ένα ρούχο για εσάς.\nΜια κομψή μπλούζα είναι must-επένδυση για το φθινόπωρο και τον χειμώνα και μπορεί να συνδυαστεί με αμέτρητα άλλα κομμάτια.\nΜε τόσα πολλά και διαφορετικά σχέδια είναι δύσκολο να βρει κανείς το σωστό neckline.\n«Χαμόγελο», λαιμόκοψη, V, τo καθένα από αυτά δείχνει διαφορετικό σε κάθε σωματότυπο και από πού να ξεκινήσεις;\nΕμείς θα σας βοηθήσουμε να βρείτε αυτό που σας ταιριάζει μέσα απ΄τα πιο κλασικά necklines που έχουν αποδείξει την κομψότητα και το στιλ τους μέσα στον χρόνο.\nΈτσι θα γίνει λίγο πιο εύκολο να βρείτε αυτό που σας πηγαίνει.\nTo V ντεκολτέ δείχνει τέλειο πάνω σε γυναίκες με πιο γεμάτο στήθος. Επιλέξτε ένα κομμάτι που να εφαρμόζει κάτω από την βάση του σουτιέν σας και θα δώσει ορισμό στη μέση σας. Από την άλλη, αυτά τα κομμάτια μπορούν να φορεθούν και από γυναίκες με μικρότερο στήθος, που αγαπούν το χαλαρό στιλ και τα αισθησιακά bralettes.\nΔοκιμάστε ένα cropped ζιβάγκο. Θα ισορροπήσει το βάρος του υφάσματος. Σε συνδυασμό με τζιν και loafers θα δημιουργήσετε το τέλειο λουκ για το Σαββατοκύριακο.\nΤο κλασικό κόψιμο έγινε δημοφιλές χάρη στο βαμβακερό T Shirt, του οποίου η σημερινή εμφάνιση έχει τις ρίζες της σε casual ανδρικά ενδύματα της δεκαετίας του ’50. Ταιριάζει σε όλες και δείχνει κομψή με μια φωτεινή φούστα και παιχνιδιάρικα αξεσουάρ. Αν επιλέξετε ένα τοπ ή μπλούζα με πιο στενή εφαρμογή γύρω από τον λαιμό, βάλτε την μέσα από την φούστα ή το παντελόνι ή κάντε half tuck. Mε αυτό το έξυπνο στιλιστικό τρικ θα ορίσετε την μέση σας.\nΑυτή η γραμμή έγινε δημοφιλής στη δεκαετία του ’40 και του ’50, και είναι ένα από τα πιο κολακευτικά necklines όλων των εποχών. Είναι ελκυστική και θηλυκή και δείχνει όμορφη με ή χωρίς μανίκια. Τέλειο με ψηλόμεσο παντελόνι ή φούστα.\n5. Βoat Neck\nΑγαπήθηκε όσο κανένα άλλο στιλ στη δεκαετία του 1950 από είδωλα του Χόλιγουντ όπως η Audrey Hepburn και Brigitte Bardot.\nΤο boatneck στιλ ντεκολτέ είναι εξίσου κομψό σε ένα φόρεμα ή σε ένα τοπ. Κάνει τους ώμους να δείχνουν πιο χαλαροί και επιμηκύνει το λαιμό, καθιστώντας το ένα από τα πιο κολακευτικά necklines.\nΕπιπλέον έχει γίνει signature της Meghan Markle.\nΠροηγούμενο άρθρο Αλεξάνδρα Κατσαΐτη: «Η Ραμόνα Βλαντή φρόντισε να τραβήξει τα βλέμματα επάνω της με την τακτική της»\nΕπόμενο άρθρο Νιγηριανός απατεώνας πούλησε ανύπαρκτο αεροδρόμιο για 242 εκατομμύρια δολάρια


Η επινόηση της μοναξιάς – Paul Auster - Έρα Μουλάκη\nΑυτό το βιβλίο του Auster, αποτελείται από τρία κείμενα: «Το πορτραίτο ενός αόρατου ανθρώπου», «το βιβλίο της μνήμης», ενώ στο τέλος του βιβλίου παρατίθεται μια συνέντευξη με τίτλο «η Επινόηση της Μοναξιάς», που είχε δώσει παλιότερα ο συγγραφέας. Το πρώτο είναι ένα αφήγημα που έχει σαν αφορμή το θάνατο του πατέρα του συγγραφέα, ενός απόμακρου και ψυχρού ανθρώπου. Ενώ ο αφηγητής φροντίζει τις υποθέσεις του πατέρα του κι αδειάζει το πατρικό του σπίτι βρίσκεται μπροστά σε ένα μεγάλο οικογενειακό μυστικό, το οποίο φωτίζει τη συμπεριφορά του πατέρα του μέσα στα χρόνια.\nΣτο επόμενο αφήγημα ο Auster μεταπηδά από τον ρόλο του γιου στον ρόλο του πατέρα. Μέσα από ένα κολάζ σκέψεων και εικόνων ο συγγραφέας πραγματεύεται τη μοναχική φύση της αφήγησης και της συγγραφής.\nΣτο τέλος του βιβλίου υπάρχει μία συνέντευξη που είχε δώσει ο Auster στον πανεπιστημιακό I.B. Siegumfeldt πριν από τριάντα χρόνια, με θέμα την Επινόηση της Μοναξιάς.\n…οι φωνές μας αντήχησαν θριαμβευτικά πάνω από τη μοναξιά του μικρού δωματίου, έτσι ακούστηκε. Όταν όμως εκείνη ξανασκέφτηκε τις φωνές αργότερα, εκείνες που φώναζαν προς το ταβάνι μες στο σκοτάδι, έμοιαζαν γεμάτες παράπονο, αναζήτηση και μοναξιά. Λες και ο καθένας μας φώναζε δυνατά ν’ ακουστεί η ανάγκη του… σελ. 31\n…Γδυνόμασταν μαζί, αγγιζόμασταν, ρουφιόμασταν και γλειφόμασταν, κάναμε τρυφερό ή άγριο έρωτα για να αντέξουμε, για να ξεπεράσουμε την ανία, το χάος και την εξάντληση της ημέρας. Κάναμε παιδιά μαζί για να αντέξουμε, για να κάνουμε τον δικό μας κόσμο πιο πλούσιο και πιο απρόβλεπτο. Πηγαίναμε διακοπές, γιορτάζαμε γενέθλια και Χριστούγεννα, τα βράδια ξαπλώναμε δίπλα δίπλα και το πρωί βοηθούσαμε ο ένας τον άλλο να κάνουμε τη ζωή κάτι παραπάνω από ανεκτή. Αγγιζόμασταν ανάλαφρα ή αχόρταγα, είχαμε φαντασιώσεις μαζί για όσες ερωτικές απολαύσεις μπορούσαν να υπάρξουν – διατηρούσαμε ένα αδιάκοπο φλερτ ο ένας για τον άλλο, για να ομορφύνουμε τη ζωή μας όσο το δυνατόν περισσότερο. Τι άλλο να κάνουμε δηλαδή; … σελ. 43\n… Ήθελα τόσο πολύ να ζήσω μια αλλιώτικη ζωή. Θα έκανα ό, τι ήταν δυνατό, σχεδόν τα πάντα, για να μην είμαι ένας συνηθισμένος άντρας σε έναν κόσμο που αναπαραγόταν επ’ άπειρον, όπου όλοι έμοιαζαν με όλους και όπου η ζωή έμοιαζε προκαθορισμένη. Μια επίπεδη και ασήμαντη ζωή· δεν άντεχα καν στη σκέψη ότι εγώ ή εκείνη ήμασταν έτσι, το έλεγα συχνά. Και εκείνη είπε ότι ήξερε… σελ. 111\n…Δεν είναι αλήθεια ότι ο έρωτας δημιουργείται από το τίποτα, τυχαία, αυτοί το άφησαν να δημιουργηθεί, εκείνη κι εκείνος τον προκάλεσαν επίτηδες ο ένας στον άλλο με βλέμματα, αγγίγματα και λόγια. Και τώρα δεν μπορούν πια να ξεφύγουν απ’ αυτόν, κάποια στιγμή έγινε η μη αναστρέψιμη αλλαγή: νιώθουν μεγαλύτερη αφοσίωση ο ένας για τον άλλο, παρά για οποιονδήποτε άλλο. Εκείνη τουλάχιστον. Εκείνος λέει ότι νιώθει τον σφυγμό του να ανεβαίνει κάθε φορά που βλέπει το όνομά της στο κινητό του. Λέει ότι εκείνη είναι όλα όσα εκείνος δεν ήξερε ότι του έλειπαν στη ζωή του… σελ: 197 – 198\nΗ επινόηση της μοναξιάς – Paul Auster, εκδόσεις Μεταίχμιο, 2015\nTAGS: Βιβλία • Μοναξιά • Οικογενειακές σχέσεις


Η συνταγή της ημέρας: Κοχύλες με κιμά κοτόπουλου! - Εφημερίδα Δυτική Μακεδονία\n1 πακέτο μεγάλα κοχύλια (ζυμαρικά)\n2 μπούτια κοτόπουλου κομμένα σε κιμά\n1 μερίδα Ζωμό Κότας Knorr «Σπιτικός»\n1 φλ. τσαγιού κασέρι τριμμένο\n1 φλ. φρέσκο δυόσμο ή μαϊντανό ψιλοκομμένο\nΑλάτι, πιπέρι, κάρυ, πάπρικα\n1. Βράζουμε τα κοχύλια σε άφθονο νερό, στο οποίο έχουμε προσθέσει 1 μερίδα Ζωμό Κότας Knorr «Σπιτικό». Τα στραγγίζουμε, κρατώντας 3 φλ. από το ζωμό που έβρασαν και τα ανακατεύουμε με 2-3 κ.σ. ελαιόλαδο για να μην μας κολλήσουν. Προθερμαίνουμε το φούρνο στους 200 βαθμούς.\n2. Σε αντικολλητικό τηγάνι σοτάρουμε στο ελαιόλαδο τον κιμά κοτόπουλου μαζί με το κρεμμύδι και την πιπεριά. Αλατοπιπερώνουμε και καρυκεύουμε με κάρυ και πάπρικα. Αφήνουμε το μίγμα να σοταριστεί για λίγα λεπτά. Αποσύρουμε από τη φωτιά, προσθέτουμε το γιαούρτι, το τυρί και το δυόσμο ή το μαϊντανό.\n3. Γεμίζουμε με τη γέμιση τα κοχύλια και τα στρώνουμε το ένα πολύ κοντά στο άλλο σε ένα ταψί. Χτυπάμε σε ένα μπολ τα υλικά της κρέμας με το ζωμό που κρατήσαμε. Καρυκεύουμε γενναιόδωρα το μίγμα. Περιχύνουμε με το μίγμα αυτό τις γεμιστές κοχύλες. Ψήνουμε σε προθερμασμένο φούρνο για 25 με 30 λεπτά.\nTip! Στην αγορά κυκλοφορούν και χρωματιστές κοχύλες. Μπορείτε να τις επιλέξετε για ένα πιο εντυπωσιακό οπτικό αποτέλεσμα.\nΗ συνταγή της ημέρας: Λαζάνια φούρνου με μανιτάρια!


ΜΕΛΙ "ΛΗΘΑΙΟΝ": Μαΐου 2015\nΕΣΠΕΡΙΔΑ ΜΕ ΘΕΜΑ ΤΗΝ ΜΕΛΙΣΣΟΚΟΜΙΑ ΤΟ ΣΑΒΒΑΤΟ ΣΤΗΝ FARMER EXPO HELLAS.\nΕσπερίδα με θέμα την ελληνική μελισσοκομία, έναν από τους κορυφαίους κλάδους της πρωτογενούς παραγωγής και μια επιχειρηματική δραστηριότητα με σημαντικές προοπτικές- παρά τα πολλά προβλήματα που αντιμετωπίζει.\nΗ Farmer Expo Hellas 2015, η οποία θέτει ως προτεραιότητά της την ανάπτυξη της καινοτομίας στην πρωτογενή παραγωγή και την εκμηχάνιση του αγροτικού κλάδου, φιλοξενεί για πρώτη φορά τη μελισσοκομική κοινότητα σε μια επιστημονική όσο κι επαγγελματική εκδήλωση υψηλού επιπέδου, υπό την επιστημονική επιμέλεια του διακεκριμένου καθηγητή και κορυφαίου στον κλάδο της Μελισσοκομίας, κ. Πασχάλη Χαριζάνηο οποίος διδάσκει στο Γεωπονικό Πανεπιστήμιο Αθήνας.\nΓΙΑ ΝΑ ΜΗΝ ΜΠΕΡΔΕΥΟΝΤΑΙ ΟΙ ΜΕΛΙΣΣΕΣ ΣΤΑ ΧΟΡΤΑ.\nΤιναγμα, και μεσα στην κυψελη.\nΔεν ειναι κατι το δυσκολο να γινει και θα το έχετε\nΤινάζοντας οι μελισσες πανε ακριβως στην εισοδο,χωρις\nνα υπαρχει προβλημα και με την βασιλισσα.\nΣε απαντηση ενος φιλου.\nΑναρτήθηκε από ΔΗΜΗΤΡΗΣ ΖΙΩΓΑΣ στις 11:22:00 π.μ.\nΝΕΟ ΠΑΓΚΟΣΜΙΟ ΡΕΚΟΡ Guinnes ΜΕ ΜΕΛΙΣΣΕΣ.\no Bingguo έκανε ένα νέο παγκόσμιο ρεκόρ Γκίνες αφού σκεπάστηκε με σχεδόν 1.100.000 μέλισσες, συνολικά ζύγιζε £ 240.\nΕχει πανω του καμια 100 βασιλισσες σε κλουβια, άνετα κανουμε παραφυαδες !!\nΠΡΟΣΚΛΗΣΗ ΓΙΑ ΤΟ ΕΥΡΩΠΑΙΚΟ ΒΡΑΒΕΙΟ 2015 "EUROPEAN BEE AWARD".\nΟ οργανισμός «European Landowners' Organization» προσκαλεί τους ενδιαφερόμενους να καταθέσουν αίτηση στον διαγωνισμό για το ευρωπαϊκό βραβείο «2015 European Bee Award». Αυτό το βραβείο έχει στόχο να επιβραβεύσει τις βέλτιστες πρακτικές για την προστασία των επικονιαστών και τη βιοποικιλότητα στο γεωργικό περιβάλλον.\nΣύμφωνα με όσα κάνει γνωστά σε ανακοίνωσή της η Οργάνωση «European Landowners' Organization», ο νικητής του πρώτου βραβείου θα λάβει χρηματικό έπαθλο αξίας 5.000 ευρώ ενώ ο νικητής του δεύτερου βραβείου θα ανταμειφθεί με 2.500 ευρώ. Η προθεσμία για την υποβολή αιτήσεων είναι η 30η Ιουνίου.\nΑναρτήθηκε από ΔΗΜΗΤΡΗΣ ΖΙΩΓΑΣ στις 12:07:00 μ.μ.\nΣΕΜΙΝΑΡΙΟ ΜΕΛΙΣΣΟΚΟΜΙΑΣ ΣΤΗΝ ΑΝΔΡΟ.\nH Κοινωνική Συνεταιριστική Επιχείρηση Άνδρου διοργανώνει στην έδρα της το Σάββατο 23 Μαΐου 2015 από τις 11 το πρωί έως τις 5 το απόγευμα σεμινάριο Μελισσοκομίας για αρχάριους με την Άννα Τσολάκη.\nΜέσα από πρακτικά παραδείγματα το σεμινάριο φιλοδοξεί να μυήσει στο μαγικό κόσμο της μελισσοκομίας ακόμη και άτομα που δεν έχουν ασχοληθεί με το αντικείμενο στο παρελθόν.\nΕΠΙΔΟΡΠΙΟ ΜΕ ΜΕΛΙ -ΦΡΑΟΥΛΕΣ ΚΑΙ ΚΑΡΥΔΙΑ.\nΔροσερό και με γλυκιά αίσθηση, η συνταγή χαρίζει μοναδική γεύση με λίγες θερμίδες. Γιαουρτοσαλάτα με φράουλες, μέλι και καρύδια.\nΓια να το απολαμβάνετε τα βράδια ή να το σερβίρετε και ως επιδόρπιο σε ένα άκρως καλοκαιρινό μενού!\n400 γραμμ. στραγγιστό γιαούρτι\n400 γραμμ. φράουλες\nΚαρύδια σε κομματάκια\nΠΡΟΣΟΧΗ ΣΤΗΝ ΦΥΣΗ ΚΑΙ ΣΤΑ ΕΡΠΕΤΑ.!!\nΗ φυση δουλεύει φουλ, και ολοι οι μελισσοκομοι θα βρίσκονται εξω, πρέπει να προσέχουμε.\nΝα φοράτε παντα γαντια και μποτες.\nΔειτε λιγο το βίντεο τι μπορει να συμβεί ...\nΑναρτήθηκε από ΔΗΜΗΤΡΗΣ ΖΙΩΓΑΣ στις 12:26:00 μ.μ.\nΔΙΑΜΑΡΤΥΡΙΑ ΤΩΝ ΚΥΠΡΙΩΝ ΜΕΛΙΣΣΟΚΟΜΩΝ.\nΣτις 18 Μαΐου 2015, οι μελισσοκόμοι θα κατευθυνθούν προς τη Λευκωσία.\nΣε ολοήμερη εκδήλωση διαμαρτυρίας που διοργανώνουν, έχουν συμπεριλάβει τον συμβολικό αποκλεισμό του προεδρικού μεγάρου αλλά και τη δημιουργία ανθρώπινης αλυσίδας γύρω από το Υπουργείο Γεωργίας. Την εκδήλωση διοργανώνουν οι 650 επαγγελματίες μελισσοκόμοι και οι οικογένειές τους, μαζί με τους κύριους εκφραστές τους που είναι ο Παγκύπριος Σύνδεσμος Μελισσοκόμων και η Παγκύπρια Κίνηση Επαγγελματιών Μελισσοκόμων.\nΟ ΑΝΘΡΩΠΟΣ ΠΟΥ ΦΤΙΑΧΝΕΙ ΚΗΠΟΥΣ ΣΤΙΣ ΤΑΡΑΤΣΕΣ ΤΗΣ ΝΕΑΣ ΥΟΡΚΗΣ ΚΑΙ ΛΟΥΛΟΥΔΙΑ ΓΙΑ ΤΙΣ ΜΕΛΙΣΣΕΣ.\nΤα τελευταία χρόνια , αν και μηχανικός, είχα αρχίσει να ασχολούμαι με πάθος με τη γεωργία και τη λαχανοκομία και το 2009 αποφάσισα να αφοσιωθώ αποκλειστικά στο να φυτεύω λαχανόκηπους στις ταράτσες του Μπρούκλιν. Την επόμενη κιόλας χρονιά μάλιστα ίδρυσα την εταιρία μου Brooklyn Grange. Όταν ανέβηκα στη πρώτη μου ταράτσα για να φυτέψω τον πρώτο μου λαχανόκηπο κοίταξα γύρω μου και\nαντιλήφθηκα τις τεράστιες καλλιεργητικές δυνατοτητες που έδινε αυτό το τοπίο για όποιους, όπως και εγώ, αγαπούν τη γεωργία αλλά κι τη ζωή στη πόλη!\nΕΣΠΕΡΙΔΑ ΜΕ ΘΕΜΑ ΤΗΝ ΜΕΛΙΣΣΟΚΟΜΙΑ ΤΟ ΣΑΒΒΑΤΟ ΣΤΗΝ ...\nΠΡΟΣΚΛΗΣΗ ΓΙΑ ΤΟ ΕΥΡΩΠΑΙΚΟ ΒΡΑΒΕΙΟ 2015 "EUROPEAN ...\nΟ ΑΝΘΡΩΠΟΣ ΠΟΥ ΦΤΙΑΧΝΕΙ ΚΗΠΟΥΣ ΣΤΙΣ ΤΑΡΑΤΣΕΣ ΤΗΣ Ν...


Λιγότεροι οι Τούρκοι επισκέπτες φέτος στη Λέσβο\nΠρώτη καταχώρηση: Δευτέρα, 4 Ιουλίου 2016, 17:00\nΈναν στους τέσσερις Τούρκους επισκέπτες έχασε η Λέσβος το πρώτο εξάμηνο του 2016, σύμφωνα με δημοσίευμα της τοπικής εφημερίδας της Μυτιλήνης "Εμπρός". Οι αφίξεις ανήλθαν σε 7.236 το α΄ εξάμηνο του 2016, όταν το αντίστοιχο διάστημα του 2015 ήταν 9.816.\nΑς σημειωθεί ότι σύμφωνα πάντα με την ανάλυση της εφημερίδας, η εύκολη εξήγηση που αποδίδει την κάμψη του τουριστικού ρεύματος στη Λέσβο στην προσφυγική κρίση, στην περίπτωση των Τούρκων τουριστών, δεν επιβεβαιώνεται.\nΟ πρόεδρος της Ένωσης Ξενοδόχων Λέσβου Περικλής Αντωνίου, ανέφερε ότι χρειάστηκε να επικοινωνήσει με τέσσερα διαφορετικά υπουργεία (Τουρισμού, Οικονομίας, Εξωτερικών και Προστασίας του Πολίτη) για να μπορέσουν να μπουν στη Λέσβο οι 20 Τούρκοι τουρίστες την περασμένη Πέμπτη.\nΠάντως, καταλήγει το ρεπορτάζ, «εκείνο που δεν μπορεί να λυθεί άμεσα, είναι η απώλεια αγοραστικής δύναμης που υφίστανται οι Τούρκοι τουρίστες, λόγω της υποτίμησης της τουρκικής λίρας. Όταν ξεκίνησε το τουριστικό ρεύμα από την Τουρκία προς την Ελλάδα ένα ευρώ αντιστοιχούσε σε δυο τουρκικές λίρες. Σήμερα ένα ευρώ αντιστοιχεί σε 3,3 τουρκικές λίρες»\nΤελευταία ενημέρωση: Δευτέρα, 4 Ιουλίου 2016, 17:07


Σέντρα με «αστερίσκους» | Η Εφημερίδα των Συντακτών\nΤο «νερό μπήκε στο αυλάκι» στη συνάντηση του Σταύρου Κοντονή με τις ΠΑΕ την Παρασκευή\nΤο πρωτάθλημα –λογικά– αρχίζει το Σάββατο, ωστόσο υπάρχουν ακόμη εκκρεμότητες που μπορεί να δημιουργήσουν θέματα. Πρώτον η πρόθεση της FIFA να βρεθεί αντιπροσωπεία της από σήμερα στην Αθήνα για να μεσολαβήσει ώστε να τελειώσει το θέμα με το πλαίσιο λειτουργίας της Κεντρική Επιτροπής Διαιτησίας φέτος, που πρέπει να το δεχτεί η ΕΠΟ.\nΔεύτερον, η πρόθεση της Nova να ξεκινήσει το πρωτάθλημα από την τρίτη αγωνιστική και η πρώτη και η δεύτερη να είναι εμβόλιμες στη συνέχεια.\nΑν δεν γίνει δεκτό από τη Super League, που αναμένεται να απαντήσει σήμερα, τότε το συνδρομητικό θα ζητήσει καταβολή ρήτρας ύψους 5,5 εκατ. ευρώ, διπλάσια από αυτή που ζητάει έτσι και αλλιώς λόγω της καθυστέρησης στην έναρξη του πρωταθλήματος.\nΤο «νερό μπήκε στο αυλάκι» στη συνάντηση του Σταύρου Κοντονή με τις ΠΑΕ την Παρασκευή. Εκεί ο υφυπουργός Αθλητισμού τούς δήλωσε πως με τις αλλαγές στη σύνθεση της Επιτροπής Δεοντολογίας που επέβαλε στην ΕΠΟ η FIFA έπειτα από το αίτημα της ελληνικής κυβέρνησης, αλλά και με την υποχρεωτική αποχώρηση των ποινικά διωκόμενων μελών της διοίκησης της ομοσπονδίας ώς την Παρασκευή, ο ίδιος είναι καλυμμένος για να ξεκινήσει το πρωτάθλημα.\nΟ Γκιρτζίκης και οι σύμβουλοι του που διώκονται για την «κάρτα υγείας» όντως αποχωρούν μέχρι την Παρασκευή και δεν θα είναι καν υποψήφιοι –δεν μπορούν άλλωστε– στις ερχόμενες εκλογές της ΕΠΟ. Ανακοινώθηκε μάλιστα και η υποψηφιότητα του προέδρου της ΕΠΣ Πιερίας Κώστα Ελευθεριάδη, αντί του Γκιρτζίκη.\nΟ Κοντονής όμως είχε και μια «έκπληξη». Από την ΕΠΟ είχε διαρρεύσει την Πέμπτη μέρος της επιστολής της FIFA, στο οποίο ζητούσε να αρχίσει το πρωτάθλημα, αλλά δεν είχε δημοσιοποιήσει άλλη μακροσκελή επιστολή της παγκόσμιας συνομοσπονδίας, στην οποία της επέρριπτε την ευθύνη για το «ναυάγιο» στη συνάντηση με τις ΠΑΕ για τη διαιτησία και της δήλωνε την πρόθεσή της να έρθει σήμερα κλιμάκιό της εδώ για να λύσει το θέμα.\nΣτην επιστολή της FIFA γίνεται σαφής αναφορά στο ενδεχόμενο να προκληθούν πάλι φαινόμενα βίας λόγω του προβλήματος με τη διαιτησία, το οποίο χαρακτηρίζει το πιο σοβαρό που αντιμετωπίζει το ελληνικό ποδόσφαιρο. Αυτό είναι ένα κρίσιμο σημείο, αφού αποτελεί ισχυρό «πάτημα» για το σκεπτικό περί λόγων δημόσιας τάξης και ασφάλειας, που επικαλείται η κυβέρνηση στην απόφαση της αναβολής.\nΗ ΕΠΟ θεσμικά έχει δικαίωμα να μη δεχτεί να έρθει το κλιμάκιο της FIFA εδώ, αλλά μετά το αυστηρό ύφος της επιστολής για τις ευθύνες της για τη ματαίωση της συνάντησης με τις ΠΑΕ για τη διαιτησία την προηγούμενη εβδομάδα, μάλλον είναι απίθανο να το ασκήσει.\nΜάλιστα ήδη έχει προγραμματιστεί συνάντηση της ΕΠΟ με τον πρόεδρο της Super League για σήμερα και είναι πολύ πιθανό να δώσουν το «παρών» και οι εκπρόσωποι της FIFA.\nΕπιπλέον και ο συνεταιρισμός των ομάδων ζήτησε επίσημα την παρουσία της, με επιστολή που στάλθηκε στην Ελβετία και κοινοποιήθηκε στον υφυπουργό Αθλητισμού και την ίδια την ΕΠΟ.\nΜετά το τέλος της συνάντησης με τις ΠΑΕ, ο Σταύρος Κοντονής μίλησε για «προσπάθεια όλων να ξεκινήσει στις 10 Σεπτεμβρίου το πρωτάθλημα» και όχι για δεδομένη εξέλιξη.\nΕίναι φανερό πως θα περιμένει τις εξελίξεις στο θέμα των επαφών της Λίγκας με την ΕΠΟ για τη διαιτησία, πριν ανακοινώσει επίσημα την άρση της αναβολής.


ανακύκλωση | Dorothy Snot\nMarch 12, 2018 / dorothysnot\t/ Leave a comment\nαπό τις Κατερίνα Κατσιούλη & Ειρήνη Λιθοξοπούλου\nΗ ταξινόμηση των ανακυκλώσιμων υλικών που συλλέξαμε στην τάξη ανέδειξε τα ρολά από χαρτί υγείας στη δεύτερη θέση, μετά από τις πλαστικές συσκευασίες!\nTo κριτήριο κατάταξης ήταν το πλήθος και αυτό μας οδήγησε στην επιλογή να επεξεργαστουμε την ιδέας της ομάδας “να χαλάσουμε τα ανακυκλώσιμα υλικά και να τα ξαναφτιάξουμε”.\nΤα παιδιά χρωμάτισαν τα ρολά επιλέγοντας διάφορα μοτίβα και τα έκοψαν, προκειμένου να τα χαλάσουν!\nΣτην προσπάθειά να τα ξαναφτιάξουν παρατήρησαν πόσα μικρά κομμάτια χρειάζονται προκειμένου να συνθέσουν το αρχικό ρολό και αναρωτήθηκαν για τον τρόπο με τον οποίο θα μπορέσουν να κάνουν την κατασκευή τους σταθερή.\nΗ χρήση μίας αυτοσχέδιας βάσης με καλαμάκια και καπάκια από πλαστικές συσκευασίες έδωσε λύση στο πρόβλημα στήριξης και αποτέλεσε αφορμή για την ανάπτυξη ενός παιχνιδιού.\nΤα παιδιά σχημάτισαν δύο ομάδες και κλήθηκαν να γεμίσουν τις βάσεις τους με ρολά χρησιμοποιώντας κάθε φορά την ένδειξη του ζαριού και απαριθμώντας στο τέλος τα ρολά τα οποία χρειάστηκαν.\nΤέλος, τα παιδιά έκαναν ατομικές συνθέσεις με τα υλικά δημιουργώντας νέα αντικείμενα: βουνό, πύργος, πύργος του Άιφελ, δέντρο, καμινάδα, σκάλα. Χαλώντας κάθε φορά τη σύνθεσή τους, είχαν την ευκαιρία να παίξουν από την αρχή, δημιουργώντας κάτι καινούργιο.


Νέο smartphone Asus ZenFone Live L1\nΞεκίνησε από: Paulos, αναρτήθηκε στις 09/05/2018\nΗ Asus έχει ξεκινήσει το πρώτο smartphone της Android Go, το Asus ZenFone L1 και η συσκευή έρχεται με μια οθόνη 5,5 ιντσών που διαθέτει HD + ανάλυση 1440 x 720 pixels.\nΗ συσκευή τροφοδοτείται από επεξεργαστή Qualcomm Snapdragon 425, διαθέτει 1GB μνήμη RAM και 16GB αποθηκευτικό χώρο. Εάν χρειάζεστε κάποια επιπλέον αποθήκευση, η συσκευή είναι εξοπλισμένη με μια υποδοχή κάρτας microSD.\nΕπίσης έρχεται με μια μπαταρία 3300 mAh, εμπρόσθια κάμερα 5 megapixel για selfies και πίσω κάμερα 13 megapixel για φωτογραφίες και βίντεο, dual SIM , WiFi, Bluetooth 5.0 και 4G LTE.\nEπιπλέον θα τρέχει με το Android Oreo, ωστόσο δεν υπάρχουν λεπτομέρειες για το πόσο θα κοστίζει.\nthegreeksenergy.com » Τεχνολογικά Νέα » Ειδήσεις » Smartphones » Νέο smartphone Asus ZenFone Live L1


ΑΕΚ: Επίσημα στην Ένωση ο Μοχαμάντι για τρία χρόνια '); });\nΑΕΚ: Επίσημα στην Ένωση ο Μοχαμάντι για τρία χρόνια\nΘΩΜΑΣ ΤΖΟΥΒΑΡΑΣ 17.09.2021 | 11:49\nΟ Μοχαμάντι με τη φανέλα της ΑΕΚ PRINT SCREEN TWITTER: AEK FC\nΗ ΑΕΚ ανακοίνωσε την απόκτηση του 27χρονου Ιρανού αριστερού μπακ, Μιλάντ Μοχαμάντι, ο οποίος υπέγραψε συμβόλαιο τριετούς διάρκειας.\nΗ ΑΕΚ ανακοίνωσε την απόκτηση του 27χρονου Ιρανού αριστερού μπακ, Μιλάντ Μοχαμάντι, ο οποίος έμεινε ελεύθερος από τη Γάνδη και υπέγραψε συμβόλαιο τριετούς διάρκειας με την Ένωση.\nΟ Μοχαμάντι έφτασε χθες (15/-09) στην Ελλάδα προκειμένου να περάσει τα ιατρικά και ύστερα να βάλει την υπογραφή στο συμβόλαιό του. Αυτή ήταν η 14η μεταγραφή της ΑΕΚ στο καλοκαιρινό μεταγραφικό παζάρι.\nΗ αναλυτική ανακοίνωση της ΠΑΕ ΑΕΚ:\n"Η ΠΑΕ ΑΕΚ ανακοινώνει την απόκτηση του ποδοσφαιριστή Μιλάντ Μοχαμάντι. Ο διεθνής Ιρανός αριστερός μπακ υπέγραψε συμβόλαιο συνεργασίας με την ομάδα μας έως το καλοκαίρι του 2024.\nΜιλάντ, καλωσόρισες στην οικογένεια της ΑΕΚ!".\nTAGS ΑΕΚ SUPER LEAGUE INTERWETTEN ΕΛΛΑΔΑ ΑΕΚ ΜΕΤΑΓΡΑΦΕΣ


Ζωσμένο από το Πολεμικό Ναυτικό, το «Oruc Reis» – Τα σενάρια αποτροπής των τουρκικών σχεδίων - News Dot\nΑρχική ΕΛΛΑΔΑ Ζωσμένο από το Πολεμικό Ναυτικό, το «Oruc Reis» – Τα σενάρια αποτροπής...\nΖωσμένο από το Πολεμικό Ναυτικό, το «Oruc Reis» – Τα σενάρια αποτροπής των τουρκικών σχεδίων\nΔύο βασικά σενάρια αντίδρασης και ένα εναλλακτικό περιλαμβάνει ο σχεδιασμός του «Πενταγώνου», σε περίπτωση που το ερευνητικό σκάφος «Oruc Reis» – ή όποιο άλλο τουρκικό ερευνητικό σκάφος – αποπειραθεί να απλώσει καλώδια για σεισμικές έρευνες εντός της ελληνικής υφαλοκρηπίδας.\nΜέχρι χθες το τουρκικό σκάφος ήταν ακόμη αγκυροβολημένο στην Αττάλεια, αλλά εάν τελικά η Άγκυρα αποφασίσει να στείλει το «Oruc Reis» εντός της υφαλοκρηπίδας μας για έρευνες, θα ενεργοποιηθούν, σύμφωνα με πληροφορίες, που δημοσίευσαν Τα Νέα, τα ακόλουθα σενάρια αντίδρασης.\n1ο Σενάριο: Το «Oruc Reis» αποπλέει από την Αττάλεια και κινείται με στόχο να μπει στην ελληνική υφαλοκρηπίδα. Συνοδεύεται μόνο από τα βοηθητικά σκάφη («Αttaman» και «Cengis Han») και όχι από τουρκικά πολεμικά. Σ’ αυτή την περίπτωση η παρουσία των Ελληνικών Ενόπλων Δυνάμεων στην περιοχή θα είναι αισθητή αλλά δεν θα επιδιωχθεί κλιμάκωση.\nΆμεσα, σύμφωνα με πληροφορίες, θα παρακολουθείται όλη η πορεία του τουρκικού σκάφους – και κυρίως αν επιχειρήσει να απλώσει καλώδια – με κάθε μέσο που διαθέτουν οι Ενοπλες Δυνάμεις (ηλεκτρονικά, με αεροσκάφη). Θα σπεύσει ταχύτατα ελληνική φρεγάτα στην περιοχή με στόχο να εμποδίσει την είσοδο του «Οruc Reis» στην ελληνική υφαλοκρηπίδα και θα ζητήσει από το τουρκικό σκάφος να απομακρυνθεί.\nΚάτι ανάλογο είχε συμβεί τον Οκτώβριο του 2018. Τότε οι Τούρκοι είχαν εκδώσει Navtex και είχαν στείλει το «Barbaros» για έρευνες νότια του Καστελλορίζου, ξανά εντός ελληνικής υφαλοκρηπίδας. Στην περιοχή έφτασε η ελληνική φρεγάτα «Νικηφόρος Φωκάς» και ζήτησε από το «Βarbaros» να αποχωρήσει από το σημείο, προτού εισέλθει στην ελληνική υφαλοκρηπίδα. Το τουρκικό σκάφος αποχώρησε μετά τη δυναμική ελληνική αντίδραση χωρίς να προχωρήσει σε άλλες επιθετικές ενέργειες.\n2ο σενάριο: Το «Oruc Reis» κατευθύνεται στην ελληνική υφαλοκρηπίδα, επιχειρεί να απλώσει καλώδια και συνοδεύεται και από τουρκικά πολεμικά πλοία. Η παρουσία των Ενόπλων Δυνάμεων θα είναι ενισχυμένη προκειμένου η Αγκυρα να λάβει άμεσα το μήνυμα ότι η Ελλάδα δεν θα επιτρέψει παραβίαση των κυριαρχικών δικαιωμάτων της.\nΤο εναλλακτικό σενάριο: Η απελευθέρωση των κανόνων στρατιωτικής εμπλοκής προβλέπονται σε περίπτωση που η Τουρκία είναι αποφασισμένη να κλιμακώσει την πρόκληση. Αν δηλαδή δεν απομακρύνει το ερευνητικό σκάφος και ταυτόχρονα προκαλέσει και με άλλες επιθετικές ενέργειες με τα πολεμικά της μέσα. Πληροφορίες αναφέρουν πάντως πως έχει συζητηθεί και ένα εναλλακτικό σενάριο αποτροπής της τουρκικής πρόκλησης χωρίς τη χρήση στρατιωτικών μέσων.\nΠροηγούμενο άρθροΕπίθεση από την Άγκυρα στην Κατερίνα Σακελλαροπούλου: “Έχει άγνοια και από νομικά και ιστορία”\nΕπόμενο άρθροΜάχη με τις φλόγες στις Κεχριές: Κάηκαν σπίτια & πυροσβεστικό όχημα – Πιθανή αιτία ο εμπρησμός


Cedar Ridge Cafe & Bakery, Maplewood - Κριτικές εστιατορίων - TripAdvisor\nMaplewood: Το καλύτερο γεύμα με Μπουρίτο\nΝο 3 από 4 Αρτοποιία - MaplewoodΝο 15 από 48 Μέρη Για Φαγητό - Maplewood\n410 Ridgewood Rd, Maplewood, NJ 07040-1100\nΟυάου! Τι υπέροχο φιλική γειτονιά νόστιμο!\nΤι ένα φιλικό μέρος! Μια γειτονιά διαμάντι. Δεν είμαστε vegans ή έχουν σιτάρι, γαλακτοκομείο ή πρόβλημα χωρίς γλουτένη, αλλά αυτό το μέρος είναι όλοι αισθάνονται άνετα και κάτι για όλους. Μεγάλο σάντουιτς και σαλάτες. Εξαιρετική αρτοσκευάσματα. Και τι ειρηνικό μέρος απλά για να καθίσουν και...να χαλαρώσουν. Το λάτρεψα.Περισσότερα\nΘαυμάσια, αλλά μην αποκαλύπτετε σε κανέναν άλλον.\nΔιστάζω να γράψω μια θαυμάσια κριτική από τους corner Coffee House. Εμείς θα άρεσε καθόλου για να γίνει πολύ απασχολημένος που δεν μπορούμε να φτάσουμε σε πια. Αλλά μας αρέσει το ιδιοκτήτες, και μπορώ να σας πω όμως καλά πράγματα για Cedar Ridge, επομένως, θα...έχουμε την ευκαιρία να λάβουμε. Πρώτα απ' όλα, το καφέ είναι εξαιρετικά γευστικό. Όχι σε ένα Dunkin τρόπο, στο Σηάτλ ένα τρόπο. Σε ένα φρέσκο, γαλλικό Τύπο κατά τη διάρκεια των διακοπών σας στην Ευρώπη τρόπο. Απλώς τα γούστα πορτοκαλιο καλό. Και μην μου άρχισαν στο sconewich σάντουιτς. Πηγαίνετε. Έχουν 1. Τολμώ να σας. Θα καταστραφούν, και δεν υπάρχει άλλη πρωινό sandwich θα είναι αρκετά καλό για εσάς ... ποτέ ξανά.Περισσότερα\nΠήγαμε στο απόθεμα σήμερα για καφέ αλλά ήρθε με ένα όμορφο καρότο μάφιν! Πολύ υγρό και ένα καλό μέγεθος για τα χρήματα. Θα επιστρέψω.\nΛάβετε γρήγορα απαντήσεις από το προσωπικό του Cedar Ridge Cafe & Bakery και από προηγούμενους επισκέπτες.\nΔιεύθυνση: 410 Ridgewood Rd, Maplewood, NJ 07040-1100\nΑριθμός τηλεφώνου: +1 973-327-2286


Σε Αρχαία Ολυμπία και Ζαχάρω ο Νεκτάριος Φαρμάκης – Νεκτάριος Φαρμάκης\n25 Οκτωβρίου 2019 Δελτία τύπου\nΟ κ. Φαρμάκης, πιο συγκεκριμένα, συνοδευόμενος από τον Αντιπεριφερειάρχη Π.Ε. Ηλείας, Βασίλη Γιαννόπουλο και τον Αντιπεριφερειάρχη Πολιτισμού και Τουρισμού, Νικόλαο Κοροβέση, επισκέφθηκαν τους Δήμους Αρχαίας Ολυμπίας και Ζαχάρως, καθώς επίσης και τη λιμνοθάλασσα του Καϊάφα.\nΚατά τη συνάντησή του με το Δήμαρχο Αρχαίας Ολυμπίας, Γεώργιο Γεωργιόπουλο, συζητήθηκαν όλα τα ζητήματα που αφορούν την περιοχή και οι χρόνιες ελλείψεις, καθώς επίσης και η προσπάθεια ανάδειξης της περιοχής ως πραγματικό επίκεντρο του Ολυμπισμού και ως «αιχμή του δόρατος» για την εξωστρέφεια του συνόλου της Δυτικής Ελλάδας.\nΑκολούθησε η επίσκεψη στο Δήμο Ζαχάρως, όπου ο κ. Φαρμάκης είχε την ευκαιρία να συναντηθεί με το Δήμαρχο, Κώστα Αλεξανδρόπουλο και συνεργάτες του, όπου επίσης τέθηκαν «επί τάπητος» όλες οι εκκρεμότητες της περιοχής, αλλά και οι σχεδιασμοί για το άμεσο μέλλον, με έμφαση στην τουριστική ανάπτυξη.\nΜε την ευκαιρία των σημερινών επαφών του στην Ηλεία, ο κ. Φαρμάκης, δήλωσε: «Συνεχίζουμε το οδοιπορικό που έχουμε ξεκινήσει στους Δήμους της περιοχής μας. Σήμερα, είχα την ευκαιρία να επισκεφθώ την Ολυμπία και τη Ζαχάρω και να συζητήσω με τους Δημάρχους για τα θέματα που απασχολούν τις τοπικές κοινωνίες. Από την πρώτη στιγμή δήλωσα πως η περιφερειακή Αρχή θεωρεί τους Δήμους ως τους πιο στενούς συνεργάτες της. Μαζί θα προχωρήσουμε, μαζί θα οργανώσουμε τις δράσεις μας και μαζί θα δημιουργήσουμε το μέλλον που αξίζει στους πολίτες της περιοχής. Στη δική μας αντίληψη, δεν υπάρχουν πρώτοι και τελευταίοι. Μπορεί να μην είμαστε όλοι ίδιοι, είμαστε όμως όλοι ίσοι. Και όλοι διεκδικούμε ανάπτυξη και προκοπή. Αυτός είναι και ο τελικός στόχος. Προκοπή για όλους!»\nΔήλωση Ν. Φαρμάκη για την 28η Οκτωβρίου


24 ώρες χωρίς στρες | Vita.gr\nΨυχολογία 22 Δεκεμβρίου 2020 | 08:30 | Vita Team\nΤι μπορούμε να κάνουμε μέσα στην ημέρα για να μειώσουμε το στρες και να γαληνέψουμε το σώμα και το πνεύμα μας;\nΑν θέλουμε η μέρα μας να κυλήσει γαλήνια χωρίς τις εξαντλητικές εκρήξεις της αδρεναλίνης, τότε μπορούμε να κάνουμε μια μικρή προετοιμασία. Υπάρχουν κάποια βήματα που αν τα εφαρμόσουμε θα μειώσουμε τον σωματικό και ψυχικό φόρτο, θα αισθανθούμε καλύτερα και θα αποδώσουμε καλύτερα.\nΞυπνάμε το σώμα με διατάσεις\nΕνα μυστικό για να παραμείνουμε χαλαροί μετά τον βραδινό ύπνο είναι πριν σηκωθούμε από το κρεβάτι να ξυπνήσουμε και το σώμα μας με κάποιες διατάσεις. Δεν σηκωνόμαστε λοιπόν απότομα, δεν αιφνιδιάζουμε τις αρθρώσεις μας, αντίθετα βοηθάμε τους μυς μας να χαλαρώσουν και να ανακτήσουν την ελαστικότητά τους. Δεν είναι τυχαίο ότι οι μύες, ιδιαίτερα στον αυχένα και στους ώμους αποτελούν συνήθεις… στόχους του στρες.\n* Καθώς είμαστε ξαπλωμένοι λοιπόν τεντώνουμε τα χέρια πάνω από το κεφάλι μας και στη συνέχεια στα πλάγια του κορμού μας νιώθοντας την πλάτη μας να ξεμουδιάζει. Στη συνέχεια φέρνουμε τα πόδια μας με τα γόνατα λυγισμένα πάνω στο στήθος αγκαλιάζοντάς τα με τα χέρια μας. Και μένουμε σε αυτή τη θέση για λίγα δευτερόλεπτα.\n* Σιγά-σιγά παίρνουμε καθιστή θέση στο κρεβάτι και κάνουμε 10 περιστροφές των ώμων προς τα εμπρός και άλλες 10 προς τα πίσω. Κατόπιν χαμηλώνουμε το σαγόνι προς το στήθος και στη συνέχεια χαλαρώνουμε το στήθος προς το στομάχι, αφήνοντας τη σπονδυλική στήλη να γείρει προς τα εμπρός. Παραμένουμε σε αυτή τη θέση μετρώντας αργά μέχρι το 10. Τέλος, γέρνουμε το κεφάλι μας προς τα δεξιά και το αφήνουμε για λίγα δευτερόλεπτα και επαναλαμβάνουμε την κίνηση άλλη μια φορά γέρνοντάς το από την αντίθετη πλευρά.\nΑς μην πιούμε καφέ\nΟ καφές συνήθως μας τονώνει και μας δίνει ενέργεια να ξεκινήσουμε τη μέρα μας. Ο καφές όμως και το στρες συχνά πάνε χέρι-χέρι. Ετσι όταν κάποιος έχει πολύ στρες και τείνει να καταναλώνει πολλά φλιτζάνια καφέ την ημέρα ενδέχεται η ήδη τεταμένη κατάσταση στην οποία βρίσκεται ο οργανισμός του να επιδεινωθεί εξαιτίας της καφεΐνης, η οποία είναι διεγερτική.\nΟταν λοιπόν περνάμε μια περίοδο με αυξημένο στρες, μπορούμε να πιούμε αντί για καφέ ένα άλλο ρόφημα, όπως πράσινο τσάι ή μέντα που τονώνουν την ενεργητικότητα και χαρίζουν πνευματική διαύγεια.\nΕναλλακτικά μπορούμε να πιούμε έναν ευεργετικό χυμό, πλούσιο σε βιταμίνες και μέταλλα. Μια ωραία ιδέα είναι να χτυπήσουμε στο μπλέντερ ένα αγγούρι, ένα καρότο και ένα μήλο. Ή ένα ακτινίδιο, μία μπανάνα και ένα ώριμο αχλάδι.\nΕπιλέγουμε το ιδανικό σνακ\nΤο στρες μάς στέλνει συχνά στο ψυγείο. Αν, ωστόσο, δεν μπορούμε να το αποφύγουμε, ας προσπαθήσουμε τουλάχιστον να κάνουμε τις καλύτερες δυνατές επιλογές, όπως είναι οι ξηροί καρποί (ανάλατοι κατά προτίμηση), που περιέχουν βιταμίνες και μέταλλα με χαλαρωτικές ιδιότητες, τα δημητριακά ολικής άλεσης, γιατί οι υδατάνθρακές τους απορροφούνται αργά από τον οργανισμό, καθώς και τα φρούτα και τα λαχανικά.\nΚαλό είναι να αποφεύγουμε τα επεξεργασμένα και γλυκά τρόφιμα, η κατανάλωση των οποίων οδηγεί σε απότομες αυξομειώσεις του σακχάρου στο αίμα, οι οποίες κουράζουν τον οργανισμό και δημιουργούν εκνευρισμό και στρες.\nΕκτονώνουμε το στρες περπατώντας\nΕνας περίπατος με ζωηρό ρυθμό έστω και για 30 λεπτά βοηθά στην αποφόρτιση από το στρες και στην έκκριση των πολύτιμων ενδορφινών. Θεωρούνται τα φυσικά παυσίπονα του οργανισμού και σχετίζονται με την ευχαρίστηση και την ηρεμία.\nΜάλιστα μπορούμε να αυξήσουμε τα επίπεδά τους όχι μόνο με την άσκηση, αλλά και με το γέλιο. Επιπλέον, ο καθαρός αέρας βοηθά το μυαλό μας να αδειάσει από δυσάρεστες σκέψεις και αγχωτικές έγνοιες.\nΤο γεύμα της ηρεμίας\nΠρώτα από όλα αποφεύγουμε να γευματίσουμε μπροστά από την οθόνη του υπολογιστή, ενώ παράλληλα δουλεύουμε, επειδή το σώμα μας παραμένει σε ένταση. Το μεσημεριανό μας συνιστάται να είναι ισορροπημένο.\nΜπορεί να περιέχει ζυμαρικά ή δημητριακά ολικής άλεσης σε συνδυασμό με τρόφιμα πλούσια σε τρυπτοφάνη, όπως άπαχο κρέας, πουλερικά και ψάρια. Το συγκεκριμένο αμινοξύ οδηγεί στην αύξηση των επιπέδων της σεροτονίνης, της «ορμόνης της ευχαρίστησης».\nΕπιπλέον το γεύμα μας πρέπει να συνοδεύεται από μια σαλάτα με πράσινα φυλλώδη λαχανικά, τα οποία περιέχουν μαγνήσιο που μεταξύ άλλων συμβάλλει στη χαλάρωση των μυϊκών συσπάσεων.\nΓια να μη μας ρίξει κάτω το στρες, πρέπει να έχουμε ρεαλιστικούς στόχους, τόσο στην επαγγελματική όσο και στην προσωπική μας ζωή, ακόμα και αν αυτό σημαίνει ότι ήρθε η ώρα να κατεβάσουμε λίγο τον πήχη και να αποδεχθούμε ότι μερικά πράγματα είναι πέρα από τον έλεγχό μας.\nΖητούμε και λίγη βοήθεια\nΑν ένας από τους λόγους που είμαστε αγχωμένοι είναι και το γεγονός ότι έχουμε πολλές εκκρεμότητες και δουλειές που πρέπει να γίνουν σε συγκεκριμένο χρονοδιάγραμμα, τότε είναι ώρα να μάθουμε να μοιράζουμε αρμοδιότητες και να εμπιστευόμαστε τους ανθρώπους γύρω μας. Ο συγκεντρωτισμός δεν βοηθά κανέναν και δεν είναι απαραίτητο ότι θα μας εξασφαλίσει την επιτυχία.\nΞεφορτωνόμαστε τις ενοχές\nΟι ενοχές καταστρέφουν ωραίες στιγμές και κυρίως την ηρεμία μας. Σαν να είναι κακό να απολαμβάνουμε, να είμαστε ευχαριστημένοι, σαν να πρέπει να βουλιάζουμε σε αρνητικές σκέψεις. Ισως βέβαια να έχουμε μεγαλώσει σε ένα περιβάλλον με ανθρώπους που δεν απολαμβάνουν τη ζωή, γι’ αυτό και εμείς θεωρούμε ότι δεν αξίζουμε κάτι καλό.\nΠρέπει όμως να απαλλαγούμε επιτέλους από αυτές. Ευτυχώς, τα νέα είναι καλά. Σύμφωνα με τους ειδικούς, μπορούμε να εκπαιδευτούμε ώστε να ζούμε μια πιο ξέγνοιαστη καθημερινότητα. Το σημαντικότερο από όλα είναι, κάθε φορά που νιώθουμε να μας κατακλύζει αυτό το συναίσθημα, να βάζουμε κάτω τα δεδομένα, για να δούμε ποια συνηγορούν υπέρ τού να νιώθουμε ενοχές και ποια δεν υπερασπίζονται αυτή την ενοχική στάση.\nΠρέπει, δηλαδή, να κάνουμε έναν έλεγχο των ενοχών μας. Αυτό, βέβαια, προϋποθέτει πως έχουμε συνειδητοποιήσει ότι λειτουργούμε κάτω από το πρίσμα των ενοχών και έχουμε αποφασίσει ότι θέλουμε να το αλλάξουμε. Στην περίπτωση που πράγματι έχουμε κάνει κάτι λάθος, μπορούμε να απολογηθούμε και να προχωρήσουμε παρακάτω, μαθαίνοντας από το λάθος μας.\nΟταν νιώθουμε ότι δυσλειτουργούμε σε μεγάλο βαθμό, με αποτέλεσμα να επηρεάζεται σημαντικά η καθημερινότητά μας (π.χ. αισθανόμαστε έντονο άγχος ή θλίψη, αποφεύγουμε να αναλαμβάνουμε ευθύνες), καλό είναι να επισκεφθούμε έναν ειδικό.\nΕνα αφρόλουτρο στο τέλος της ημέρας μπορεί να μας δώσει την ηρεμία που ζητούμε. Λίγες σταγόνες (7-8) αιθέριων ελαίων περγαμόντου και νεραντζιάς μέσα στην μπανιέρα μπορούν να μας ηρεμήσουν.\nΑν πάλι δεν έχουμε τον χρόνο μπορούμε να αρκεστούμε σε ένα ποδόλουτρο βυθίζοντας τα πόδια μας σε μια λεκάνη με χλιαρό νερό, στο οποίο θα έχουμε ρίξει 4 σταγόνες από τα παραπάνω έλαια.


Στην πρεμιέρα του Rocky Horror Show - Oh, So Chic!\nΜισό, μισό. Λίγο πριν μπω, συνάντησα στο backdrop τη Μαρία Μαζωνάκη, και ποζάραμε ελαφρά εκφράζοντας δημόσια τη χαρά μας που συναντηθήκαμε.\nΑυτό ήταν ένα από τα κοκτέιλ της βραδιάς, το υπέροχο Tower Of Horror, το οποίο είχε μέσα κι ένα κατακόκκινο marshmallow.\nΛεπτομέρεια από τη σκηνή / το σκηνικό, λίγο πριν αρχίσουν όλα. Και έγινε χαμός. Το ελληνικό Rocky Horror είναι διασκεδαστικό και καλοφτιαγμένο – και επίσης διέψευσε τους φόβους μου με την πολύ ικανοποιητική απόδοση των στίχων στα ελληνικά.\nΚαι μετά, ήρθε το πάρτι. Ακριβώς στα μεσάνυχτα, ο σκηνοθέτης Κωνσταντίνος Ρήγος (εδώ με τον αφηγητή Γιώργο Μαζωνάκη) γιόρτασε μαζί μας τα γενέθλιά του (χαμός).\nΟ πρωταγωνιστής Κωνσταντίνος Ασπιώτης (αριστερά) ήταν / είναι αποκάλυψη (δίπλα του, η ηθοποιός Μαρία Κίτσου). Όσο για τον αγαπημένο Γιώργο Σεγρεδάκη, έκανε εκπληκτική δουλειά με τα κοστούμια – ήταν πραγματικά στο στοιχείο του, πιστεύω ότι του πάει πολύ αυτό το λίγο gruesome / goth αλλά και glam / τρελιάρικο / θεατρικό.\nΚαι ο Διονύσης Φωτόπουλος στην πρεμιέρα για μια φωτογραφία μοναδική, που επιπλέον μας δίνει ωραία πάσα και για να αναφερθούμε στην εμφάνιση του Μαζώ ως αφηγητή. Άψογος. (Και αμάσητος μπροστά στις κραυγές “booooriiiing!” του Τάσου Θεοδωρόπουλου). Στη φωτο μαζί τους, η Εύα Νάθενα.\nΦωτογραφία της Νάντιας Μπουλέ δεν θα δείτε, αλλά πρέπει να πω πόσο μου άρεσε η ερμηνεία της.\nΑπόψε, λοιπόν, στο Ρεξ. xxxM.\n(Μάρω Ζήνα, σ ευχαριστώ για τις φωτο από το πάρτι! <3)


Οι ΗΠΑ ενισχύουν την συνεργασία τους με τον SDF - Infognomon Politics\nInfognomon Politics > Ροή Ειδήσεων > Διεθνή > Β. Αμερική > ΗΠΑ > Οι ΗΠΑ ενισχύουν την συνεργασία τους με τον SDF\nΗΠΑ , Συρία 19 Φεβρουάριος 2021\nΟι Ηνωμένες Πολιτείες συνεργάζονται με τις Κουρδικές Συριακές Δημοκρατικές Δυνάμεις (SDF) στη Συρία κατά του Ισλαμικού Κράτους (ISIS) και θα συνεχίσουν να το πράττουν υπό τον Πρόεδρο Τζο Μπάιντεν, δήλωσε ο δημοσιογράφος Τύπου του Πενταγώνου John Kirby.\nΟ Kirby είπε ότι οι στρατιωτικές προσπάθειες των ΗΠΑ στη Συρία και το Ιράκ επικεντρώθηκαν αποκλειστικά στην αντιμετώπιση της απειλής του ISIS. Απάντησε σε μια ερώτηση σχετικά με τις τουρκικές επιχειρήσεις εναντίον Κούρδων μαχητών στο βόρειο Ιράκ και τη χρήση των χρημάτων των ΗΠΑ από τους φορολογούμενους για να στηρίξουν τις Συριακές Δημοκρατικές Δυνάμεις (SDF).\n«Όπως έχουμε πει εδώ και πολύ καιρό, ένας από τους καλύτερους τρόπους για να διασφαλιστεί μια βιώσιμη ήττα του ISIS είναι να το πράξει μέσω τοπικής αυτοχθούς δύναμης. Και εργαζόμαστε στη Συρία με το SDF, και έχουμε – και συνεργαζόμαστε με τους Ιρακινούς στο Ιράκ “, δήλωσε ο Kirby.\nΣτον SDF κυριαρχεί η πολιτοφυλακή των Μονάδων Προστασίας του Λαού (YPG), οι οποίες αποτελούν παρακλάδι του Κουρδικού Εργατικού Κόμματος (PKK).\n«Εάν με ρωτάς αν νoμίζω ότι ο φορολογούμενος εξυπηρετείται από τις προσπάθειες του συνασπισμού νικώντας το ISIS, συμφωνώ – συμφωνώ απολύτως», είπε ο Kirby.


Συμφέρει το κράτος να δίνει αποζημιώσεις στα θύματα του, παρά να προλαμβάνει καταστροφές! – Liberation Popular\nΣυμφέρει το κράτος να δίνει αποζημιώσεις στα θύματα του, παρά να προλαμβάνει καταστροφές!\n“Κάηκε κόσμος τζάμπα” είπαν οι εξαγριωμένοι κάτοικοι στους αιώνια ανεύθυνους υπεύθυνους.\nΕ όχι και “τζάμπα”, τόσες “διευκολύνσεις” έκανε η κυβέρνηση στους πυρόπληκτους!\nΤώρα θα μου πείτε “τολμάς να κάνεις αστεία με τέτοια πράγματα”;\nΔυστυχώς δεν αστειεύομαι καθόλου κι αυτό είναι το μεγάλο πρόβλημα σ’ αυτή τη χώρα. Ειρωνεύομαι φυσικά, αλλά αυτό είναι διαφορετικό.\nΓιατί, όσο κυνικό κι αν ακούγεται, συμφέρει το κράτος να δίνει αποζημιώσεις στα θύματα του, παρά να προλαμβάνει καταστροφές!\n2007 – 2018. Πάνω από δέκα χρόνια και το μόνο που άλλαξε, ήταν η χειροτέρευση της κατάστασης.\nΑναρωτιέμαι, αν τα χρήματα, θα φέρουν πίσω τους ανθρώπους, αν επιτέλους θα πιαστεί ένας εμπρηστής και θα τιμωρηθεί όπως πρέπει, μαζί με τους αυτουργούς.\nΑν μαζί με τα αθώα θύματα θα αποζημιωθούν και οι συνυπεύθυνοι, όπως ο ανεκδιήγητος Ψινάκης, που είπε πως τάχα κάηκε το παλάτι του.\nΑλήθεια δήμαρχε, γιατί δεν έγιναν έργα, ώστε να προστατευθεί ο κόσμος σε περίπτωση πυρκαγιάς; Τι έκανες ΠΡΙΝ το κακό;\n“Τι έκανε γενικά το κράτος” θα μου πείτε. Ότι κάθε χρόνο, ευνοεί τους εμπρηστές, να καίνε τα δάση.\nΤουλάχιστο ο δήμαρχος έσωσε τη γκαρνταρόμπα και τα χτένια του. Αλλά δεν τον κατηγορώ γι αυτό. Τον μέμφομαι, γιατί δεν έκανε τίποτε από όσα όφειλε να κάνει. Κυρίως γι αυτά που θα κάνει. Δεν θέλει καν αναδάσωση!\nΠαρεμπίπτοντος, η αναδάσωση δεν είναι κάτι εύκολο. Θέλει μελέτη, έμπειρο προσωπικό, και πολλά άλλα. Αλλά δεν θέλει αναδάσωση, γιατί θα χάσει ψήφους!\nΚι εδώ θα πω μερικά σκληρά, αλλά έντιμα λόγια με σεβασμό σε όλους σας, επειδή πιστεύω στην πρόληψη.\nΚάποιοι από τους κατοίκους έκαναν μεγάλα λάθη. Βέβαια, αν υπήρχε σωστό κράτος θα διόρθωνε αυτά τα λάθη, όπως έπρεπε να κάνει. Οι μεγάλοι, οι πλούσιοι βολεύονται κι ούτε χρειάζονται να ανησυχούν για πυρκαγιές. Καταστρέφουν, καταπατούν, κερδίζουν, φτιάχνουν νόμους στα μέτρα τους κοκ.\nΌμως βάση μιας λάθος νοοτροπίας που καλλιεργείται, αρκετοί – όχι φυσικά όλοι – προσπαθούν να βολευτούν με πλάγια μέσα. Και σ’ αυτό ακόμα φταίει η πολιτική, που σπρώχνει πολύ κόσμο σε τέτοιες ενέργειες, αλλά τους πολιτικούς που την εφαρμόζουν, τους ψηφίζουμε.\nΚι εδώ θα πρέπει ο καθένας να κάνει την αυτοκριτική του. Αν είναι εντάξει ή όχι, αν πούλησε την ψήφο του για ένα αυθαίρετο, για μια χούφτα γη, που δεν του άνηκε.\nΤελικά τα αυθαίρετα τα πληρώνουν όσο και τα νόμιμα, αλλά αυτό είναι άλλη απάτη του κράτους.\n“Μα είναι ώρα να πούμε κάτι τέτοιο”; Δυστυχώς κάθε χρόνο είναι επίκαιρο το θέμα. Και βέβαια μιλάω γενικά. Γιατί δεν χτίσανε μόνο στο Νέο Βουτζά. Δεν έκλεισαν δρόμους, χτίζοντας όπου να ναι, μονάχα στο βουνό που κάηκε πρόσφατα.\nΔεν υπάρχουν μάντρες που εμπόδισαν τον κόσμο να βγει στη θάλασσα μόνο στο Μάτι. Είναι γενικό το φαινόμενο. Και τι θα γίνει, αν φυσήξουν δυνατοί άνεμοι, άλλο καλοκαίρι, σε παρόμοια περιοχή; Τα ίδια μήπως;\nΚάποιο κάθαρμα θα βάλει φωτιά και καθώς δεν έχει γίνει τίποτα από τα απαραίτητα, θα ψηθεί κόσμος, θα θρηνήσουμε πάλι θύματα.\nΚαι η κυβέρνηση που θα είναι τότε, θα βγει να δώσει πάλι ψίχουλα. Πως αποζημιώνεται όμως μια ανθρώπινη ζωή;\n“Που είναι το κράτος”; Φωνάζουν. Παντού! Όταν είναι να καταστείλει, να εξυπηρετήσει τα συμφέροντα της άρχουσας τάξης, ν’ αρπάξει από τους εργαζόμενους.\nΟι κοινωνικές υπηρεσίες, που ευνοείτε, υποβαθμίζονται συστηματικά, απαξιώνονται και περικόπτονται τα κονδύλια τους, από κείνους που εσείς τους δίνετε εξουσία!\nΟι περικοπές δαπανών σημαίνει λιγότερα μέσα για να αντιμετωπίσουμε τέτοιες συμφορές. Αν γίνονταν αυτά που έπρεπε, δεν θα έμπαινε καν φωτιά, δεν θα πλημμυρίζαμε το χειμώνα με μια ψιχάλα.\nΌταν δίνετε δύναμη σε απατεώνες, έχετε τέτοιες συνέπειες. Δεν είναι μαγκιά το αυθαίρετο, η μάντρα στην παραλία, είναι ηλιθιότητα. Άθελα σας παίρνετε στο λαιμό σας εσάς, τους φίλους και τους γύρω σας. Ενώ οι εγκληματίες πολιτικοί το κάνουν επίτηδες. Μην κάνετε συμφωνίες με λαμόγια, στο τέλος θα χάσετε.\nLiberation 27 Ιουλίου 2018\nΠροηγούμενες Προηγούμενο άρθρο: Κρατούμενοι των φυλακών Κορυδαλλού έφτιαξαν ψωμί για να προσφέρουν στους πυρόπληκτους\nΕπόμενες Επόμενο άρθρο: Ξεφτίλα..


iTravelPoetry | Ύαινα της Γκεστάπο: η Γαλλίδα αθλήτρια-φαινόμενο που κατέληξε συνεργός των Ναζί .Λογοτεχνία, φιλοσοφία, ψυχολογία, ταξίδια\nΤη δεκαετία του 1920 το Παρίσι απέκτησε τεράστια φήμη για την κολασμένη νυχτερινή ζωή που προσέφερε σε άνδρες και γυναίκες. …\nΈνα από τα πιο γνωστά και «προχωρημένα» στέκια ήταν το διάσημο και πρωτοποριακό κλαμπ «Le Monocle» στη Μονμάρτη.\nΕκεί σύχναζαν μόνο γυναίκες που αυτοπροσδιορίζονταν ως λεσβίες και εκφράζονταν ελεύθερα χωρίς να αποτελούν κοινωνικό στόχο. Στο Monocle συνήθως ντύνονταν με ανδρικά ρούχα και κυρίως σμόκιν, με απαραίτητα αξεσουάρ γαρίφαλο στο πέτο, καπέλα της εποχής και μονά ματογυάλια, που αποτελούσαν «αναγνωριστικό σημάδι» των ομοφυλόφιλων γυναικών.\nΤο στέκι των ομοφυλόφιλων γυναικών έκλεισε μετά τη γερμανική εισβολή στο Παρίσι, αφού οι Ναζί εξόντωναν μαζικά τους γκέι. Μια από τις διασημότερες φωτογραφίες που τραβήχτηκαν εκεί ήταν το 1932, μεταξύ δύο γυναικών όπου η μία είναι ντυμένη και χτενισμένη σαν άνδρας. Η ευτραφής νεαρή όμως που απαθανατίστηκε από το φακό, δεν ήταν ένα τυχαίο πρόσωπο της παριζιάνικης κοινωνίας. Πρόκειται για την Violette Morris που στη σύντομη ζωή της έζησε την αναγνώριση, την απόρριψη, πρόδωσε τη χώρα της και δολοφονήθηκε εν ψυχρώ από τη γαλλική αντίσταση….\nΗ έφηβη φαινόμενο :\nΗ Violette γεννήθηκε το 1893 και ήταν η μικρότερη από τα έξι κορίτσια της οικογένειας. Τα αθλητικά της προσόντα σύντομα την οδήγησαν στους στίβους και τα ποδοσφαιρικά γήπεδα. Από 14 ετών δοκίμαζε με μεγάλη επιτυχία τις δυνάμεις της σε διάφορα αθλήματα. Αν και ήταν από έφηβη ομοφυλοφιλη, ίσως λόγω των κοινωνικών συνθηκών, παντρεύτηκε σε ηλικία 20 ετών.\nΟ γάμος της όμως διήρκεσε μόλις έξι χρόνια. Στο διάστημα αυτό υπηρέτησε σαν νοσοκόμα και αγγελιαφόρος με ποδήλατο, στον Πρώτο Παγκόσμιο Πόλεμο. Επιστρέφοντας αγωνίστηκε στη σφαιροβολία και τη δισκοβολία και έπαιξε ποδόσφαιρο στις ομάδες Fémina Sports, Olympique de Paris, αλλά και στην εθνική Γαλλίας. Η Violette Morris ήταν η πρώτη γυναίκα που επιλέχτηκε για την ανδρική Εθνική Ομάδα του Πόλο, ενώ έπαιζε με επιτυχία και μποξ νικώντας γυναίκες, αλλά και άνδρες. Το 1923 κατέκτησε και το σχετικό τίτλο στην κατηγορία της κάνοντας τους Γάλλους να λένε «ότι μπορεί να κάνει ότι και ένας άνδρας». Η μεγάλη της αγάπη για τα σπορ την έκαναν να αγωνίζεται ταυτόχρονα και σε διάφορους αγώνες αυτοκινήτων, ποδηλασίας, τένις, καταδύσεων, ιπποδρομίες και άρση βαρών. Παντού πρώτη και καλύτερη. Τα δύο – τρία πακέτα τσιγάρα που κάπνισε καθημερινά δεν την εμπόδιζαν να «ιδρώνει τη φανέλα» και να κερδίζει….\nΗ απόρριψη από τις Γαλλικές Ομοσπονδίες :\nΛίγο μετά το διαζύγιό της όμως, η νεαρή κοπέλα άλλαξε τελείως τρόπο ζωής. Ντυνόταν, κουρευόταν και φερόταν σαν άνδρας, χωρίς να αρνιέται δημοσίως τις σεξουαλικές της επιλογές. Στις ομάδες που αγωνιζόταν, συχνά έδερνε άνδρες και γυναίκες αποκτώντας κακό όνομα. Οι καταγγελίες εναντίον της από αθλητές και αθλήτριες για την επιθετικότητα της, έκαναν την Γαλλική Αθλητική Ομοσπονδία Γυναικών να μην της ανανεώσει την αθλητική της άδεια. Αυτό ήταν που της στέρησε τη συμμετοχή που ονειρευόταν στους θερινούς Ολυμπιακούς Αγώνες του 1928. Σαν να μην έφταναν όλα αυτά, ο Τύπος έγραφε πικρόχολα κείμενα εναντίον της. Το αποκορύφωμα ήταν ότι ένας παλιός της εραστής είχε δηλώσει δημόσια ότι η Violette ζούσε μια διαφορετική προσωπική ζωή, κάνοντάς την πρώτο θέμα κουτσομπολιού στο Παρίσι. Η Violette Morris δεν το έβαλε κάτω και άρχισε να τρέχει συστηματικά σε αγώνες αυτοκινήτων, παίρνοντας συχνά καλές θέσεις στη γενική κατάταξη….\nΓια να βελτιώσει τις επιδόσεις της και να αλλάξει τον τρόπο που καθόταν πίσω από το τιμόνι, έφτασε στο σημείο να κάνει ακόμη και διπλή μαστεκτομή προκειμένου να χωράει στα αγωνιστικά αυτοκίνητα. Και η Γαλλική Γυναικεία Ομοσπονδία Μοτόρσπορ όμως, την απέκλεισε από κάθε συμμετοχή σε Ράλι για τους ίδιους λόγους που είχε χάσει και την προηγούμενη άδεια της. Η Violette Morris πικραμένη άνοιξε κατάστημα με ανταλλακτικά και άρχισε φτιάχνει αγωνιστικά αυτοκίνητα….\nΗ ύαινα της Γκεστάπο :\nΣτα τέλη του 1935 η αποκαρδιωμένη Violette Morris στρατολογήθηκε από την Υπηρεσία Ασφαλείας των Ες Ες. Την επόμενη χρονιά προσκλήθηκε με εντολή του Χίτλερ να παρακολουθήσει από κοντά τους Θερινούς Ολυμπιακούς Αγώνες του Βερολίνου όπου και τιμήθηκε. Στην πραγματικότητα όμως οι Ναζί δεν την ήθελαν για τα αθλητικά της προσόντα, αλλά για τις πληροφορίες που μπορούσε να τους δώσει.\nΉταν μία από τους κατασκόπους, που περιέγραψε και αποκάλυψε στους Γερμανούς τη διάταξη της γραμμής Μαζινό, τα στρατηγικά σημεία της άμυνας του Παρισιού και τα σχέδια του βασικού γαλλικού άρματος μάχης Somua S35. H Violette Morris έπαιξε καθοριστικό ρόλο στην εισβολή των Ναζί στο Παρίσι το 1940. Από τότε και μετά απολάμβανε πλήθος προνομίων ζώντας σε ένα πλωτό σπίτι. Συνεργαζόταν με τη μαφία της πρωτεύουσας και είχε γίνει εφιάλτης για τους Βρετανούς τους οποίους εμπόδιζε να βοηθήσουν τη γαλλική αντίσταση.\nΤο παρατσούκλι που της έδωσαν για την προδοτική της στάση, τις συλλήψεις και τα βασανιστήρια που έκανε στους συμπατριώτες της ήταν «η ύαινα της Γκεστάπο». Τον Απρίλιο του 1944 ταξίδευε οδικώς μαζί με Ναζί φίλους της και τα παιδιά τους, από τη Νορμανδία στο Παρίσι. Στη διαδρομή όμως έπεσε σε ενέδρα ανδρών της Γαλλικής Αντίστασης, που πυροβόλησαν τα λάστιχα και έβγαλαν εκτός πορείας το αυτοκίνητό της. Η Violette Morris, το άλλοτε κορίτσι – θαύμα του γαλλικού αθλητισμού, «γαζώθηκε» από τα όπλα των αντιστασιακών και βρέθηκε νεκρή μαζί με τους Γερμανούς συνεπιβάτες της….


Uncategorized — Elel\nΜε υγεία το 2017.\nΗ ευφυία έχει και αυτή τα μειονεκτήματά της\nΟι ευφυείς άνθρωποι είναι συνήθως αυτοί που έχουν περισσότερα προβλήματα στο να βρουν την αγάπη. Μπορεί να ακούγεται περίεργο, αλλά η εξυπνάδα μπορεί επίσης να είναι ένα μειονέκτημα για κάποιον που σκέφτεται πολύ. Σύμφωνα με αποτελέσματα ερευνών του London School…\nΘα “χτυπήσει” την Ελλάδα ο χιονιάς “The Big One”\nΠρο των πυλών είναι ο πιο σφοδρός χιονιάς των τελευταίων 20 ετών. Σύμφωνα με τις προβλέψεις, ο χιονιάς που ονομάζεται “The Big One” θα “εισβάλει” στην Ευρώπη από τις 12 Ιανουαρίου. Έρχεται από τον βόρειο πόλο και θα “χτυπήσει” όλη…\nΣήμερα 4 Ιανουαρίου 2016 ένα νέο site αντισυστημικού και πατριωτικού περιεχομένου γεννιέται.


Πρόσθετη γονική άδεια… άνευ αποδοχών για στήριξη εργαζόμενων-γονέων, στο «εργασιακό» νομοσχέδιο! - Εργασία σήμερα\nΠρόσθετη γονική άδεια… άνευ αποδοχών για στήριξη εργαζόμενων-γονέων, στο «εργασιακό» νομοσχέδιο!\n30/10/2020 30/10/2020 Δεν επιτρέπεται σχολιασμός στο Πρόσθετη γονική άδεια… άνευ αποδοχών για στήριξη εργαζόμενων-γονέων, στο «εργασιακό» νομοσχέδιο!\nΜε πρόσθετη γονική άδεια που θα έχει διάρκεια έξι μηνών, επιδιώκει η Κυβέρνηση να στηρίξει τον εργαζόμενο γονέα και ειδικά τον πατέρα. Μόνο που η άδεια αυτή θα έχει αποδοχές μόνο κατά το 1/3, δηλαδή μόνο για τους δύο, από τους έξι μήνες! Αποδοχές, οι οποίες θα ισούνται με τον κατώτατο θεσμοθετημένο μισθό, δηλαδή 650 ευρώ μικτά το μήνα και θα καταβάλλονται από τον ΟΑΕΔ. Οι υπόλοιποι τέσσερις μήνες της γονικής άδεια θα χορηγούνται αλλά θα είναι… άνευ αποδοχών!\nΕίναι και αυτό, ένα από τα μέτρα που ανακοινώθηκαν χθες στο Υπουργικό Συμβούλιο και πρόκειται να ενσωματωθούν στο σχέδιο νόμου για τα εργασιακά. Ένα νομοσχέδιο που εντός Νοεμβρίου αναμένεται να τεθεί σε διαβούλευση.\nΟ αρμόδιος υπουργός Εργασίας, Γιάννης Βρούτσης, παρουσίασε στο Υπουργικό Συμβούλιο, σειρά μέτρων για να στηριχθούν οι γονείς που εργάζονται, αλλά και να διευκολυνθούν τυχόν εργαζόμενοι οι οποίοι φροντίζουν ανήμπορα μέλη της οικογένειάς τους.\nΤα μέτρα αυτά, είναι τα εξής:\n– Άδεια τοκετού στον πατέρα 14 εργάσιμες από δύο ημέρες που είναι σήμερα.\n– Πρόσθετη 6μηνη γονική άδεια μέχρι το παιδί να γίνει 8 ετών για όλους τους πατέρες. Ισχύει και για όσες μητέρες δεν λαμβάνουν ήδη την 6μηνη παροχή προστασίας μητρότητας. Από τους 6 μήνες, οι 2 πρώτοι πληρώνονται από τον ΟΑΕΔ με τον κατώτατο νομοθετημένο μισθό, ενώ οι υπόλοιποι είναι άνευ αποδοχών.\n– Άδεια φροντίδας ανήμπορου γονέα, παιδιού, αδελφού, συζύγου ή συντρόφου: 5 εργάσιμες ετησίως.\n– Άδεια ανωτέρας βίας (για παρόμοιο λόγο): 2 εργάσιμες ετησίως. Διευκολύνσεις στους γονείς και φροντιστές με ανάγκη που τις ζητούν (τηλεργασία, ευέλικτο ωράριο κλπ).\n– Ειδικές ρυθμίσεις για γονείς διδύμων, τριδύμων κλπ και για μονογονεϊκές οικογένειες.\n– Προστασία των νέων πατέρων κατά της απόλυσης, επί 2 μήνες από τον τοκετό για το 1ο παιδί, 4 για το 2ο και 6 για κάθε επόμενο.\nΕνημέρωση ΓΟΝΙΚΗ ΑΔΕΙΑ


Στιγμές χαλάρωσης για τον Ανδρέα Πάτση και τους συνεργάτες του!\nΣτιγμές χαλάρωσης για τον υποψήφιο βουλευτή του Νομού Γρεβενών Ανδρέα Πάτση και τους συνεργάτες του! Η προεκλογική περίοδος ολοκληρώνεται με τον γνωστό εθιμοτυπικό τρόπο , του προεκλογικού τραπεζιού και αυτό με τη σειρά του σημάνει το τέλος της προεκλογικής περιόδου και πολύ πιθανόν την αρχή μιας άλλης περιόδου . Ο Ανδρέας Πάτσης ευχαριστεί από καρδιάς όλους τους ανθρώπους που συνεργάστηκαν μαζί του. Η δραστηριοποίησή τους και το έμπρακτο ενδιαφέρον που επέδειξαν,οδήγησαν σε έναν καθαρό και έντιμο προεκλογικό αγώνα .\nΑνδρέας ΠΑΤΣΗΣ ΓΡΕΒΕΝΑ προεκλογικό τραπέζι


Καζαντζάκης και γαζία. Απρόσμενος συνδυασμός. Κι όμως όλα έπρεπε να τα περιμένει κανείς από έναν Καζαντζάκη. Συναντήθηκαν σε ένα κείμενο, έπλεξαν μια ιερή συμμαχία και με πολιόρκησαν. Δεν είχα σκοπό να αντισταθώ άλλωστε. Απλά ξαφνιάστηκα με μια ακόμη σύμπτωση στη ζωή μου. Ευτυχή ευτυχώς! Μεμονωμένα τους αγαπούσα, σε συνεργασία τους λάτρεψα. Άφησα και τους δυο να γεμίσουν τη ζωή μου χρώματα, ιδέες, οσμές. Εκείνος με έκανε πολίτη του κόσμου πολύ νωρίς με τα ταξίδια του σε τόπους υπαρκτούς και ανύπαρκτους κι εκείνη αρωμάτισε τη νιότη μου. Κανείς τους δεν υπάρχει πια, το μπόλιασμα όμως ρίζωσε.\nΣτριμωγμένη στο ίδιο μεταφορικό μέσο με το συγγραφέα τον ακολούθησα στο παγκόσμιο ταξίδι του. Σταμάτησα αμέτρητες φορές με τα δικά του μάτια στα εγγλέζικα ακρογιάλια, σε μια θάλασσα «λιόντισσα με αιώνια σηκωμένη χαίτη»και είδα «τους μεγάλους κατακτητές του νησιού να καταθέτουν στη μεγάλη τράπεζά του τα κεφάλαιά τους, την αγάπη για την ποίηση, τη θάλασσα, την περιπέτεια, την οργάνωση, την πειθαρχία…». Περιπλανήθηκα στις απέραντες ρωσικές στέπες και διαπίστωσα την «άβυσσο που υπάρχει ανάμεσα στη σλάβικη και φράγκικη ψυχή» κι ύστερα στις «ατέλειωτες λασπερές πεδιάδες, στο τείχος – φρουρό, στο απέραντο κίτρινο αλώνι της Κίνας» και στάθηκα ώρες πολλές μπροστά στα ανθισμένα δέντρα μαζί με το γιαπωνέζικο λαό, που λατρεύει τα λουλούδια.\nΚι όταν φτάσαμε στην Αίγυπτο, εκείνη η αιγυπτιακή Σφίγγα, «με τα πλατιά, φιλήδονα, ζωώδη χείλια σαν φελάχας», που ξυπνάει νωχελικά στη θολούρα της ερήμου και «ανασηκώνει το κεφάλι πάνω από την άμμο, κατά την ανατολή, με αγωνία, σαν να μάχεται να διακρίνει πρώτη αυτή τον ήλιο» με τρέλανε. Διπλός ο εκστασιασμός μου. Μνημείο και λογοτεχνική περιγραφή εξισώθηκαν ως δυνάμεις παράλληλες. Καλός συνδυασμός για να περάσω στους μαθητές μου τη διπλή αγάπη. Αναρωτιέμαι αν πέτυχε. Νιώθω ακόμη τις διαπεραστικές ματιές τους σαν πύρινες ακτίνες πάνω μου και ο αντίλαλος της φωνής μου φτάνει στα αυτιά μέσα από την απόλυτη σιγή της τάξης. Να ’μαι όρθια πάνω στο ξύλινο βάθρο, διαβάζω αποσπάσματα του Καζαντζάκη και η αίθουσα γίνεται πλεούμενο με τα «Ταξιδεύοντας». Ιαπωνία, Κίνα, Ρωσία, Αγγλία ή Αίγυπτος αδιάφορο. Εμείς πήγαμε εκεί ή οι εικόνες ήρθαν εδώ; Πάλι αδιάφορο. Σημασία έχει πως αντικρίσαμε τόπους πρωτοϊδωμένους. Κι ύστερα ο καθένας έπαιρνε το δικό του πλεούμενο κι άραζε όπου ήθελε.\nΤο δικό μου, μετά από μεγάλα ταξίδια, σταματούσε για μεγάλα διαστήματα μπροστά στην αυλόπορτά μας. Μέσα στην αυλή κελαηδάει πάντα κάτι. Καρδερίνα, σπίνος ή καναρίνι ήταν η αγάπη του πατέρα. Στο πρωινό φως του ήλιου εκείνος φρεσκάρει το νερό στο κλουβί και καρφώνει στα σύρματά του φρέσκο φύλλο μαρουλιού. Το πουλάκι τρελαίνεται από χαρά και πεταρίζει γύρω από το λαχανικό, πριν αρχίσει το τσιμπολόγημα. Θα αντάλλαζε άραγε συνειδητά την ελευθερία του με ένα τέτοιο γεύμα; Πρωινός μπουφές τέρμα. Τώρα ο πατέρας καπνίζει κάτω από την κληματαριά και σιγομουρμουρίζει κάποιο τροπάριο. Κι ο εκάστοτε τρόφιμος του κλουβιού, που αιωρείται πάνω από το κεφάλι του, υπνωτισμένος σαν την Πυθία γλώσσα δε βάζει μέσα, κρατάει το ίσο στη βυζαντινή ψαλμωδία. Πιο μακάριο χαμόγελο από εκείνο του πατέρα δεν έχω ξαναδεί. Λες και εκπαίδευε το πουλάκι για δεξιό ψάλτη. Μπορεί κι εκείνο να τού εκμυστηρευόταν μυστικά του δάσους. Ήταν κι αυτό μια από τις αγάπες του πατέρα.\nΈξω από την αυλή, στην απέναντι πλευρά του δρόμου, δίπλα στο μαντρότοιχο της κυρίας Κούλας, μοσχοβολά η γερμένη λεπτεπίλεπτη γαζία. Η μοναδική γαζία στην πόλη των παιδικών μου χρόνων. Σαν να είχε αντιληφθεί ο συγγραφέας τη στενή μου σχέση και με το πουλάκι και με το ντελικάτο δέντρο και με καθήλωσε εκεί στην αυλόπορτα προς θέα και των δύο. Φύλλωμα δαντελωτό κι ανάμεσά του τα άνθη. Μικρά κατακίτρινα χνουδωτά μπαλάκια αρωμάτιζαν τη γειτονιά από την άνοιξη έως το τέλος του καλοκαιριού με άρωμα αξεπέραστο.\n-«Η παιδική μου ηλικία μύριζε γαζία» γράφει ο συγγραφέας στην «Αναφορά στον Γκρέκο».\n- «Και η δική μου και η δική μου» θέλω να φωνάξω εγώ. Μα πώς είδε τις γαζίες που κουβαλούσα απαλά μέσα στις φούχτες από το δέντρο στο συρτάρι με τα εσώρουχα;\nΤσιγάρο, ψαλμωδία και πουλί στο κλουβί συνειρμικά συμπληρώματα της εικόνας του Πατέρα. Η γαζία, τα συρτάρια και τα αρωματισμένα εσώρουχα, όλα ένα παραπληρωματικό περιβάλλον για τη μεγάλη δυναμική της Μητέρας.\nΚεφάλαιο Ζ. Η παιδική μου ηλικία μύριζε γαζία\nΑπό το βιβλίο «…μύριζε γαζία», 2014\n(πορτραίτο του Νίκου Καζαντζάκη από τον Παντελή Ζωγράφο)\n Ταξιδεύοντας, Αγγλία, Ν. Καζαντζάκης\n Ταξιδεύοντας, Αγγλία, Ν. Καζαντζάκης (διασκευή)\n Ταξιδεύοντας, Ρουσσία, Ν. Καζαντζάκης\n Ταξιδεύοντας, Ιαπωνία Κίνα, Ν. Καζαντζάκης (διασκευή)\n Ταξιδεύοντας, Αίγυπτος, Ν. Καζαντζάκης


Les Echos: «Υπέρ ή κατά της αλλαγής ώρας; Τέλος ψηφοφορίας στις 16 Αυγούστου» - Les Echos: «yper i kata tis allagis oras; telos psifoforias stis 16 avgoustou»\n16:29 8/8/2018 - Πηγή: Το Ποντικι\nH μεταρρύθμιση του περάσματος θερινή-χειμερινή ώρα θα χρειαστεί την συμφωνία των 28 της ΕΕ. Το «τελετουργικό» του περάσματος μια ώρα μπροστά το καλοκαίρι, μια ώρα πίσω τον χειμώνα, πρέπει άραγε να το εγκαταλείψουμε; H Κομισιόν θέτει\nτο ερώτημα σε όλους τους πολίτες της. Από το 2001 με βάση μια οδηγία της ΕΕ τα κράτη μέλη της ΕΕ αλλάζουν ομοιόμορφα την ώρα τους. Η πρακτική σήμερα τίθεται εν αμφιβόλω από το Ευρωπαϊκό Κοινοβούλιο.\nΟι επιστημονικές έρευνες έχουν δείξει ότι οι αλλαγές επιφέρουν μη αναγκαία αποδιοργάνωση του ρυθμού ύπνου με αποτέλεσμα το στρες και τη διαταραχή του ύπνου κυρίως σε ευάλωτες ομάδες, όπως οι υπερήλικες και τα παιδιά, κάτι το οποίο η Κομισιόν δεν θεωρεί απολύτως αποδεδειγμένο. Την άνοιξη η αλλαγή της ώρας και η διαταραχή του ύπνου μπορεί να οδηγήσουν σε αύξηση του κινδύνου ατυχήματος. Στη Γαλλία τις ημέρες της αλλαγής σημειώνεται αύξηση του κινδύνου ατυχημάτων για τους πεζούς κατά την απογευματινή επιστροφή. Ενώ και βασικοί λόγοι εξοικονόμησης ενέργειας δεν ευσταθούν, κρίνουν κάποιοι οικολόγοι ευρωβουλευτές. Ας προσθέσουμε την αυξημένη ανάγκη πρωινής θέρμανσης στην αλλαγή του ωραρίου και την αύξηση καυσαερίων από τη δημιουργία κυκλοφοριακών συμφορήσεων. Άλλωστε για τις χώρες του Βορρά η αλλαγή δεν έχει νόημα αφού εκεί το καλοκαίρι ο ήλιος δεν βασιλεύει το καλοκαίρι. Για κάποιους άλλους η μεταρρύθμιση, με επιχειρήματα που δεν είναι απολύτως εξακριβωμένα επιστημονικά φαίνεται «γελοία», σημειώνει η γαλλική εφημερίδα.\nΚομισιόναλλαγήώραςδημοσκόπησηψηφοφορίαLes echosHas video: Exclude from popular: 0\nechos, αλλαγη ωρας 2012, echos, θερινη ωρα, κοσμοσ, δημοσκοπηση, καλοκαιρι, γαλλια, video, popular, μυστικες δημοσκοπησεις, αλλαγη ωρας, Πρώτη ημέρα του Καλοκαιριού, αλλαγη ωρας 2013, χειμερινη ωρα, χωρες, ωρα, αυξηση, ανοιξη, απε, ερευνες, εφημεριδα, ηλιος, νοημα, ο ηλιος, παιδια, μπροστα, ομαδες, popular\nηθικη, pc games, αθηνά οικονομάκου, μηνυματα αγαπης, darksiders 2\nΝεκρός σε τροχαίο ο παγκόσμιος πρωταθλητής Νίκολας Μπετ (Photos/Video)\nΟ Λοβέρδος ρωτά τον Τσακαλώτο για την επομένη της 21ης Αυγούστου\nΤο Σάββατο 11/8 το Αντάμωμα Αιγανιωτών\nΒΙΝΤΕΟ με τον (χυδαίο) Κουβέλη! «Αντιλαμβάνομαι τον πόνο, αλλά 21 Αυγούστου βγαίνουμε απ' τα μνημόνια...»\nΟλυμπιακός: Χωρίς Νάτχο η αποστολή για τον αγώνα με την Λουκέρνη\nDickie Dee: Εδώ θα βρεις το πιο ωραίο soft παγωτό στην Αθήνα και θα το φας πάνω σε ένα σύννεφο [εικόνες]\nΟ ξένος Τύπος για τα αυθαίρετα της Ελλάδας\nΣαν σήμερα η ολυμπιακή λαμπαδηδρομία «ΑΘΗΝΑ 2004» διέσχιζε τη Γέφυρα Ρίου - Αντιρρίου!


Όλοι στην Πανελλαδικη Κινητοποιηση στο Νατοικο Στρατηγειο της Θεσσαλονικης – 24/6 13:00 στην Πλατεια Αριστοτελους – Σ.Ε.ΤΗ.Π.\nPosted on 11/06/201726/06/2017 by Σ.Ε.ΤΗ.Π.\tΌλοι στην Πανελλαδικη Κινητοποιηση στο Νατοικο Στρατηγειο της Θεσσαλονικης – 24/6 13:00 στην Πλατεια Αριστοτελους Σ.Ε.ΤΗ.Π.\nΑνακοινώσεις Κανείς εργαζόμενος δε μπορεί να μείνει αδιάφορος την ώρα που η συγκυβέρνηση ΣΥΡΙΖΑ – ΑΝΕΛ παίρνει ενεργά μέρος στην προετοιμασία της πολεμικής μηχανής του ΝΑΤΟ. Εμπλέκει τη χώρα όλο και πιο βαθιά στους ανταγωνισμούς των ιμπεριαλιστών. Δίνει 4 δις κάθε χρόνο στο ΝΑΤΟ την ίδια στιγμή που συνεχίζει την αντιλαϊκή πολιτική μέσα στη χώρα με σκοπό το πέρασμα στην καπιταλιστική ανάπτυξη. Δίνει γη και ύδωρ, αεροδρόμια βάσεις , λιμάνια . Έφερε το ΝΑΤΟ στο Αιγαίο με το πρόσχημα της δήθεν αντιμετώπισης των προσφυγικών ροών.\n68 χρόνια ΝΑΤΟ σημαίνει χούντες-πόλεμοι- τρομοκρατία\nΤο ΝΑΤΟ όχι μόνο δεν είναι παράγοντας σταθερότητας, αντίθετα είναι η δολοφονική μηχανή των ιμπεριαλιστών. Το βλέπουμε από την κλιμακούμενη τούρκικη επιθετικότητα στο Αιγαίο, από τις τωρινές εξελίξεις στην ΠΓΔΜ. Η στρατηγική αναβάθμιση της χώρας που επικαλούνται ως εθνικό στόχο δεν έχει να κάνει σε τίποτα με τα συμφέροντα των εργαζομένων, του ελληνικού λαού. Αντίθετα αυτή η εμπλοκή και ο ενεργός ρόλος της ελληνικής κυβέρνησης σε αυτές τις εξελίξεις, από το Κατάρ και τη Συρία μέχρι την Ουκρανία, γίνεται με στόχο να εξυπηρετήσει τα συμφέροντα των πετρελαιάδων, των εφοπλιστών, των μεγάλων επιχειρηματικών ομίλων. Όπως ακριβώς εφαρμόζουν όλη την πολιτική που τσακίζει τα δικαιώματα μας προκειμένου να διασφαλίζει και να αυξήσει την κερδοφορία του κεφαλαίου, δεν διστάζει να μας εμπλέξει στους σχεδιασμούς του δολοφονικού ΝΑΤΟ.\nΠΑΙΡΝΟΥΜΕ ΤΩΡΑ ΘΕΣΗ\nΧαιρετίζουμε και στεκόμαστε δίπλα στους έλληνες φαντάρους που καθημερινά βγαίνουν στις αναφορές και δηλώνουν ότι δε θέλουν να έχουν καμία σχέση με αυτούς τους σχεδιασμούς που εξυπηρετούν συμφέροντα εχθρικά για τους εργαζόμενους και τον λαό. Καλούμε τους εργαζόμενους του κλάδου, όπως αποφασίσαμε την εκλογοαπολογιστική μας συνέλευση, να συμμετέχουμε μαζικά στην κινητοποίηση στο Νατοϊκό Στρατηγείο της Θεσσαλονίκης.\nΝα δώσουμε τη δική μας απάντηση και όπως δίνουμε καθημερινά μέσα στους χώρους δουλειάς τη μάχη για τη διασφάλιση και την επέκταση των δικαιωμάτων μας με κριτήριο τις δικές μας ανάγκες, να κάνουμε ξεκάθαρο ότι αυτοί οι στόχοι δεν έχουν να κάνουν σε τίποτα με τα δικά μας συμφέροντα.\nΔεν θα ματώσουμε για τα κέρδη τους. Δεν πολεμάμε για του ΝΑΤΟ τα σφαγεία.\nΔεν ανεχόμαστε οι φαντάροι μας να εμπλακούν σε ιμπεριαλιστικές επεμβάσεις εκτός συνόρων.\nΚαμία συμμετοχή στους ιμπεριαλιστικούς πολέμους. Καμία εμπλοκή στα σφαγεία του ΝΑΤΟ –ΕΕ. Άμεση απεμπλοκή των ελληνικών ενόπλων δυνάμεων απ’ όλες τις επιχειρήσεις έξω από τα σύνορα.\nΚαμία συμμετοχή σε στρατιωτική και πολιτική συμμαχία των ιμπεριαλιστών.\nΑγωνιζόμαστε ενάντια στην περιστολή συνδικαλιστικών και άλλων ελευθεριών.\nΌχι στις δαπάνες των Νατοϊκών πολεμικών σχεδιασμών. Διεκδικούμε δαπάνες για τις σύγχρονες ανάγκες της εργατικής λαϊκής οικογένειας.\nΜε τους λαούς των χωρών ενάντια σε ένα κόσμο χωρίς εκμετάλλευση, πολέμους και προσφυγιά\nPosted in Ανακοινώσεις Tagged ΠΑΜΕ, πόλεμος\tPost navigation\n← Σ.Ε Νοκια : Για το λεωφορειοΑνακοινωση της εφορευτικης επιτροπης: Τροποποιήσεις στο προγραμμα των εκλογων →\tΓνώρισε το συνδικάτο μας


Οι ιρακινές δυνάμεις ξεκίνησαν την Πέμπτη μια επίθεση για να ανακτήσουν το τελευταίο κομμάτι της ιρακινής επικράτειας που βρίσκεται ακόμα στα χέρια του Ισλαμικού Κράτους, στη συνοριακή περιοχή με τη Συρία, όπως δήλωσε ο πρωθυπουργός, Χαιντέρ αλ-Αμπάντι.\n«Τα μέλη του ISIS θα πρέπει να επιλέξουν ανάμεσα στον θάνατο και την παράδοση», τόνισε σε δήλωσή του ανακοινώνοντας την επίθεση στις περιφέρειες Al-Qaim και Rawa.\nΗ ιρακινή αεροπορία έριξε χιλιάδες φυλλάδια στην περιοχή των συνόρων, καλώντας τους τζιχαντιστές να παραδοθούν, προτρέποντας παράλληλα τον πληθυσμό να παραμείνει μακριά από τις θέσεις τους, σύμφωνα με δήλωση της Μικτής Διοίκησης Επιχειρήσεων στη Βαγδάτη.\n«Πείτε σε εκείνους ανάμεσα στα παιδιά και τους συγγενείς σας που σήκωσαν τα όπλα ενάντια στο κράτος να τα βάλουν αμέσως στην άκρη και να πάνε σε οποιοδήποτε σπίτι στην κορυφή του οποίου σηκωθεί λευκή σημαία όταν οι απελευθερωτικές δυνάμεις εισέλθουν στο al-Qaim» ανέγραφαν τα φυλλάδια που έπεσαν από την ιρακινή αεροπορία.\nΗ τζιχαντική οργάνωση του ISIS κατέχει επίσης τμήματα της συριακής πλευράς των συνόρων, αλλά η περιοχή που βρίσκεται υπό τον έλεγχό τους συρρικνώνεται καθώς υποχωρούν μπροστά στις επιθέσεις των δύο διαφορετικών συνασπισμένων δυνάμεων – τον συνασπισμό υπό την σκέπη των ΗΠΑ, που διοικείται από Κούρδους από την μία πλευρά και τον συριακό κυβερνητικό στρατό με ξένους Σιίτες πολιτοφύλακες που υποστηρίζονται από το Ιράν και τη Ρωσία από την άλλη.\nΤο αυτοαποκαλούμενο διασυνοριακό χαλιφάτο κατέρρευσε αποτελεσματικά τον Ιούλιο, όταν οι ιρακινές δυνάμεις που υποστηρίχθηκαν από τις ΗΠΑ κατέλαβαν τη Μοσούλη, τη de facto «πρωτεύουσα» του ISIS στο Ιράκ, σε μια εξαντλητική μάχη που διήρκεσε εννέα μήνες.\nΤο σύριακο προπύργιο των μαχητών, η Ράκκα, περιήλθε στις δυνάμεις που υποστηρίζονται από τις ΗΠΑ την περασμένη εβδομάδα.\nΟ ηγέτης του Ισλαμικού Κράτους, Αμπού Μπακρ αλ-Μπαγκντάντι, ο οποίος κήρυξε το χαλιφάτο από τη Μοσούλη στα μέσα του 2014, έδωσε στη δημοσιότητα μια ηχογραφημένη ομιλία του στις 28 Σεπτεμβρίου, που έδειχνε ότι ήταν ζωντανός, μετά από αρκετές αναφορές πως είχε σκοτωθεί. Στο βίντεο αυτό καλεί τους οπαδούς του να συνεχίσουν τον αγώνα παρά τις οπισθοδρομήσεις.\nΙΡΑΚ, ΙΣΛΑΜΙΚΟ ΚΡΑΤΟΣ


Συνταγές : Γλυκό κατσαρόλας\n2-3 κουτάλια της σούπας κορν φλάουρ\nκουβερτούρα, βούτυρο, ζάχαρη, γάλα, κορνφλάουρ, μπισκότα\nΒάζουμε σε μια κατσαρόλα όλο το γάλα, εκτός από ένα φλιτζάνι το οποίο το κρατάμε για να διαλύσουμε το κορν φλάουρ, σε δυνατή φωτιά μέχρι να ζεσταθεί. Μετά ρίχνουμε την κουβερτούρα κομμένη σε κομματάκια έτσι ώστε να λιώσει πιο εύκολα, τη ζάχαρη, το βούτυρο κ τα αφήνουμε να λιώσουν ανακατεύοντας τα σιγά σιγά.\nΜόλις λιώσουν ρίχνουμε και το φλιτζάνι που κρατήσαμε πριν με το κορν φλάουρ και ανακατεύουμε για περίπου 15 λεπτά μέχρι να γίνει κρέμα. Τότε το τραβάμε από τη φωτιά.\nΣε ένα μπολ έχουμε τρίψει με τα χέρια μας τα μπισκότα - δεν χρειάζεται να έχουν το ίδιο σχήμα όπως βγουν.\nΣτη συνέχεια ρίχνουμε τα μπισκότα στην κατσαρόλα με την σοκολάτα και τα ανακατεύουμε όλα μαζί.\nΑφού έχουμε βουτυρώσει το ταψί μας ρίχνουμε το μείγμα μέσα το αφήνουμε για 10 λεπτά και αμέσως μετά το βάζουμε στο ψυγείο για 3 ώρες περίπου.\nΣερβίρεται με παγωτό βανίλια ή με γλυκό βύσσινο.


Ο Master Chef Γιώργος Γεράρδος στην ομάδα του Mothersblog.gr! - Mothersblog.gr\nΟ Master Chef Γιώργος Γεράρδος στην ομάδα του Mothersblog.gr!\n23 Μαϊ 2013\tΣΥΝΤΑΓΕΣ\nΕυχάριστα νέα! Ο MasterChef και πατέρας της μικρής Κατερίνας, Γιώργος Γεράρδος, ξεκινάει τη συνεργασία του με το Mothersblog.gr.\nΑπό αυτή την Παρασκευή μας δίνει ραντεβού, μέσα από την εβδομαδιαία του στήλη «Μαγειρεύουμε παίζοντας». Θα μας προτείνει εύκολες και υγιεινές συνταγές για μικρούς και μεγάλους. Στόχος του Γιώργου είναι να μας μάθει να μαγειρεύουμε ευχάριστα και δημιουργικά παρέα με τα παιδιά μας!\nΟ Γιώργος Γεράρδος είναι επαγγελματίας φωτογράφος, λάτρης της μαγειρικής και ιδιοκτήτης του νεοσύστατου εστιατορίου «Ανθός» στην Καλλιθέα.\nΟ ίδιος μας καλωσορίζει στη στήλη του «Μαγειρεύουμε παίζοντας»:\n«Με πολύ μεγάλη χαρά, ξεκινάω αυτό το καινούργιο μου βήμα, ελπίζοντας με τη σειρά μου να συνεισφέρω δημιουργικά στη σχέση σας με τα παιδιά σας. Από τη προσωπική μου εμπειρία, μπορώ να σας πω, ότι τα παιδιά λατρεύουν να βρίσκονται στη κουζίνα. Μη διστάσετε να τους δώσετε έναν βοηθητικό ρόλο. Πάντα μακριά από μαχαίρια και εστίες, δώστε στα παιδιά, ένα πλαστικό μπωλ, λίγο αλεύρι και μία κουτάλα και αφήστε τα μεταμορφωθούν σε μικροί σεφ! Α! και ένα extra tip! Βάζοντας τα παιδιά σας στην κουζίνα, προσπαθήστε να τους δίνετε… γευσούλες! Μην αποκλείετε τροφές από τα παιδιά, επειδή εσείς δεν τις τρώτε! Ετσι, το πιθανότερο είναι ότι το μωρό σας θα εξελιχθεί σε ένα καλόφαγο παιδί!


Athens I love you but you're bringing me down: Το σκάνδαλο του Mall\nAthens I love you but you're bringing me down\n"Ο σκοπός είναι να δεις τα καλά και τα κακά του πράγματος. Τα θετικά και τα αρνητικά. Από την οπτική ενός ανθρώπου..."\nΤο σκάνδαλο του Mall\nΚάνω repost ένα "σημείωμα" που βρήκα στο facebook, του -γνωστού- Παντελή Θαλασσινού, σχετικά με το Mall, ένα θέμα που αποσιωπάται μεθοδικά, ενώ στην πραγματικότητα αποτελεί ένα από τα μεγαλύτερα σκάνδαλα των τελευταίων ετών. Μια κλασική περίπτωση "κατάποσης της καμήλου/διύλυσης του κώνωπα".\n«H δίκη του Mall\nΕίναι το μεγαλύτερο σκάνδαλο της τελευταίας 20ετίας - και το πιο κρυφό .\nΗ υπόθεση του Mall Athens, του «μεγαλύτερου αυθαίρετου της Ευρώπης» , επρόκειτο να εκδικασθεί σε τελευταίο βαθμό από την Ολομέλεια του Συμβουλίου της Επικρατείας στις 8 Μαΐου. Αλλά για μία ακόμα φορά η υπόθεση πήρε αναβολή.\nΊσως γιατί στη δίκη του Mall διακυβεύεται κάτι πολύ σημαντικό .\nΌμως, εδώ παίζεται κάτι πιο μεγάλο κι από το ίδιο το σκάνδαλο. Εδώ είναι το μυστικό: Το 2003, η τότε κυβέρνηση για να αντιμετωπίσει το «πρόβλημα» με την αντισυνταγματικότητα του Mall, σκαρφίστηκε ένα τέχνασμα ώστε να περνάει αντισυνταγματικές διατάξεις χωρίς να μπορεί το ΣτΕ να τις κρίνει. Από τότε, η εξωφρενική πατέντα δουλεύει συνέχεια, στην ουσία καταργώντας το ΣτΕ : χθες εκτροπή Αχελώου, σήμερα Βοτανικός, αύριο ίσως Ασωπός.\nμάθετε περισσότερα (με ντοκουμέντα και υλικό που αποδεικνύει τα παραπάνω και για πρώτη φορά δημοσιεύεται) στο www.facthemall.gr»\nΚαι άκουγα αυτό.\nΑναρτήθηκε από Celeste στις 4:47 μ.μ.\nΕτικέτες Αθήνα, σκάνδαλο\nΓια το εργοστάσιο Παυλίδης (chocolate stories)\nΗ μέρα σβήνει, Αθήνα είσαι Καμίνη.\nAthens I love you but this sucks - η σημασία των πολιτικών παρατάξεων στις σχολές\nΤο playlist της εβδομάδας


ΚΟΥΙΖ: Πόσο καλά τα πας με την ρεμπέτικη αργκό του Βαμβακάρη; - RatPack.gr\nQUIZ/POLLS | 10/05/2018\n14 λέξεις βγαλμένες από τις πιο χαρμανιασμένες γωνιές των τεκέδων.\nΚείμενα για τη ζωή και το έργο του Μάρκου Βαμβακάρη θα διαβάσεις μπόλικα σήμερα. Η επέτειος από τη γέννησή του (10/05/1905), είναι πάντα μια καλή αφορμή για να ανατρέξει κανείς στα τραγούδια του μεγάλου ρεμπέτη.\nΑυτό που σκεφτήκαμε στο γραφείο, είναι να φτιάξουμε ένα κουιζάκι στο οποίο καλείσαι να θυμηθείς λέξεις από τα τραγούδια του τα οποία σε έκαναν να κάνεις ξανά και ξανά rewind στο YouTube. Λέξεις από το ρεμπέτικο γλωσσάρι που δεν τις έχει ξανακούσει το αυτί σου και σε έστειλαν απευθείας στην Google. Με λίγα λόγια, λέξεις από την ρεμπέτικη αργκό, που μας έκαναν να ψαχνόμαστε να βρούμε τι σημαίνουν.\nΤις βρήκαμε διαβάζοντας 185 τραγούδια που έχει γράψει ο Συριανο-«Πειραιώτης» που μοίραζε πόνο στους τεκέδες του μεσοπολέμου, παίζοντας και τραγουδώντας για τις γυναίκες, το χασίς, την εργατιά και για αυτήν την ίδια τη ζωή. Από αυτά τα τραγούδια, λοιπόν, «κολλήσαμε» στο διάβασμα των 14 που ακολουθούν.\nΜπορείς να βάλεις ένα χεράκι;\nThundercats: Ποιον ηθοποιό θα ήθελες να δεις στην ταινία;\nΟι συντάκτες του Ratpack έκαναν τις επιλογές τους. Εσύ ποιος θα ήθελες να υποδυθεί τον Lion-O, τον Panthro, τον Tygra,…\nΚουίζ: Πόσο καλά θυμάσαι τους πρωταγωνιστές των ταινιών του 1821;\nΚαλός ο «Παπαφλέσσας», τις υπόλοιπες τις θυμάσαι;\nΚουίζ: Πόσο της «Ελλάδος το Παιδί» είσαι;\nΠαίξε το κουίζ και μάθε αν είσαι Κάκκαλος ή Χλαπάτσας.\nΦίλοι ή Γυναίκα: Με ποιον προτιμάς να περάσεις την καραντίνα;\nΤο απόλυτο ανδρικό δίλημμα την περίοδο του Lockdown.\nΘέλουμε ένα «Κωσταντίνου και Ελένης» σε ταινία;\nΑυτό ακούσαμε σε ελληνική εκπομπή και προσπαθούμε να σκεφτούμε πώς θα είναι. Εσύ τι πιστεύεις;\nΤι είναι το πρώτο πράγμα που θα κάνεις με τη λήξη της καραντίνας;\nΟι συντάκτες του Ratpack έχουν ήδη αποφασίσει. Συμφωνείς μαζί τους;